Noyabr 2018 – Səhifə 16 – Novator.az\nEnsiklopediyanın yeni redaksiya heyəti\nAzərbaycan Milli Ensiklopediyası redaksiya heyətinin yeni tərkibi təsdiqlənib. Novator.az-ın məlumatına görə, prezidentin 1 noyabr fərmanı ilə redaksiya heyətinin sədri İlham Əliyev özüdür. Redaksiya heyəti sədrinin birinci müavini postu Prezident Administrasiyasının rəhbəri, AMEA-nın həqiqi üzvü Ra...\nDövlət dilinin tətbiqi: nəzarətçi qurum yaradılır\nPrezident İlham Əliyev Azərbaycan dilinin qorunması və dövlət dilindən istifadənin təkmilləşdirilməsi tədbirlərinə fərman verib. Noyabrın 1-də imzalanan sənəddə qeyd olunur ki, Azərbaycan dilinin imkanlarından yetərincə və düzgün istifadə edilməməsi halları geniş yayılıb: “Televiziya və radio kanall...\nCəhənnəmdən keçmiş mələk (95)\nAvtobioqrafik roman Üçüncü bölüm Müəllif: BİRCƏ Aqil gedəndən sonra qaldım şəhərlə kənd arası bir körpünün üstündə. Ovcumdakı taleyimlə üstünə əsindiyim arzularımı vurub küllüyə salmışdılar. Üzdə rəhman, astarda ilan olan doğmalarımın şərinə düşmüşdüm. Anam heç mənə yaxın da gəlmirdi, arada məni qa...\nErmənistanda yeni parlament seçkisinin yolu açıldı\nNoyabrın 1-də Ermənistan parlamentində yenidən formal baş nazir seçkisi keçirilib. Yeganə namizəd olan, ancaq deputatlardan səs istəməyən Vətəndaş Sazişi Partiyasının sədri, baş nazir əvəzi Nikol Paşinyan seçilməyib. O, bir səs də toplamayıb. Oktyabrın 24-də keçirilmiş seçkidə də eyni nəticə qeydə a...\n8 əmək yarmarkasında 1545 iş yeri təqdim edilib\nƏmək və Əhalinin Sosial Müdafiəsi Nazirliyi bildirir ki, Dövlət Məşğulluq Xidməti bu ilin oktyabr ayında 8 rayon və şəhərdə (Gədəbəy, Göyçay, Kürdəmir, Qazax, Mingəçevir, Samux, Tərtər, Yevlax) əmək yarmarkası keçirib. Yarmarkalarda 216 müəssisə üzrə 1545 vakant iş yeri təqdim edilib. Aktiv məşğullu...\nDuz sinir sistemini çökdürə bilər\nXörək duzundan çox istifadə dağınıq skleroz xəstəliyinin yaranması riskini artıra bilər. Novator.az-ın məlumatına görə, ABŞ-ın Yel Universitetinin alimləri bu qənaətdədir. Dağınıq skleroz mərkəzi və periferik sinir sisteminin pozulması ilə müşayiət olunan xroniki xəstəlikdir, insanın ömrünü 5-10 il ...\nPaytaxtın iş və işsizlik rəqəmləri\n2018-ci ilin yanvar-avqust aylarında Bakıda muzdlu işçilərin sayı əvvəlki ilin 8 ayına nisbətən 13 min 840 nəfər artaraq 704 min 771 nəfərə çatıb. Novator.az-ın məlumatına görə, işçilərin orta aylıq nominal əməkhaqqı 787,3 manat göstərilir. Bakı Şəhər Statistika İdarəsinin hesabatında bildirilir ki...\nPrezident İlham Əliyev noyabrın 1-də Dağlıq Qarabağ münaqişəsi üzrə beynəlxalq vasitəçiləri – ATƏT-in Minsk qrupunun ABŞ, Rusiya, Fransadan olan həmsədrləri Endrü Skofer, İqor Popov, Stefan Viskonti və ATƏT sədrinin xüsusi nümayəndəsi Anjey Kasprşiki qəbul edib. Görüşdə Dağlıq Qarabağ münaqişəsinin ...\nMərkəzin dotasiya verəcəyi rayonlar\n2019-cu ilin dövlət büdcəsi layihəsində yerli gəlir və xərcləri tənzimləmək üçün mərkəzləşdirilmiş xərclərdən 104 milyon 46 min manat ayırmaq proqnozlaşdırılır. Novator.az bildirir ki, dotasiya alacaq rayonlar belə sıralanır: Ağdam – 7 milyon 109 min manat Şəmkir – 6 milyon 304 min manat Qax – 5 mil...\nVahid Qazi O gün israilli cazmen Avişay Kohenin triosu Malmö simfonik orkestri ilə əla bir konsert verdi. Açığı, konsertə trioda yer alan Elçin Şirinova görə getmişdim. Getməyə dəyərmiş, Elçini tanıdım, çıxışına valeh oldum. Bəlkə də bu heyranlığın qaynağı qərib ölkədə bir yurddaşın uğurundan fəxarə...\nSilahlı Qüvvələrə Yardım Fondunun hesabatı\nNoyabrın 1-nə Silahlı Qüvvələrə Yardım Fonduna 94,7 milyon manat, 213,6 min ABŞ dolları, 13 min avro və 5 min rubl vəsait daxil olub. Xəbəri Müdafiə Nazirliyi yayıb. Silahlı Qüvvələrə Yardım Fondu 2002-ci ildə yaradılıb. Qurumun maliyyə mənbəyi hüquqi və fiziki şəxslərdən könüllülük əsasında daxil o...\n“Səssizlik” nümayiş olunub\nOktyabrın 30-da Bakıda “Səssizlik” qısametrajlı bədii filminin təqdimatı olub. Film “Education HUB”ın təşkilatçılığı ilə həyata keçirilən “İnkişaf zamanı” proqramının “Ölümsüz düşüncələr” layihəsi çərçivəsində hazırlanıb. “Ölümsüz düşüncələr” layihəsinə Bakı Dövlət Universitetinin tələbələri Humay M...\nİnternet: Ermənistan azad, Azərbaycan qismən azad…\nMərkəzi qərargahı ABŞ-da yerləşən “Freedom House” beynəlxalq insan hüquqları təşkilatı 100 ballıq cədvəllə internet azadlığı reytinqini (0 bal: ən azad, 100 bal: ən qeyri-azad) açıqlayıb. Novator.az-ın məlumatına görə, Azərbaycan 60 balla internetin qismən azad olduğu ölkələr siyahısındadır. Qismən ...\nBiznes mühiti: Azərbaycan 190 ölkə arasında 25-cidir\nDünya Bankı biznes mühitini qiymətləndirən “Doing Business 2019” hesabatı açıqlayıb. Novator.az bildirir ki, Azərbaycan reytinq cədvəlində 190 ölkə arasında 25-ci pillədə yer alır. Biznesə başlama, tikintiyə icazə, daşınmaz əmlakın qeydiyyatı, kreditə əlçatanlıq, sərmayəçilərin hüquqlarının qorunmas...\nGəlirin sirr pərdəsi: sonu varmı?\nBəkir Nərimanoğlu Deyəsən, başa çatmaq üzrə olan 2018-ci ildə də vətəndaşlar vəzifəli şəxslərin gəlirini öyrənə bilməyəcək. Uzun illərdir müxtəlif qanun və proqramlarda vəzifəli şəxslərin öz gəlirlərini açıqlaması tələbi qoyulsa da, icra sorağı yoxdur. Sənəddən sənədə ötürülən öhdəlik Vəzifəli şəxsl...\nBakı: sərmayə azalıb, maaş artıb\nBakı Şəhər Statistika İdarəsi paytaxtın sosial-iqtisadi göstəricilərini açıqlayıb. Novator.az-ın məlumatına görə, rəsmi hesabatda bildirilir ki, 2018-ci ilin yanvar-sentyabr aylarında sənayedə istehsalın və xidmətlərin həcmi əvvəlki ilin 9 ayı ilə müqayisədə 0,9 faiz artıb. Sənaye məhsulunun 82,5 fa...\nValyutaların noyabr startı\nNoyabrın 1-də avronun rəsmi məzənnəsi 1,9284 manata yüksəlib. Novator.az-ın məlumatına görə, Mərkəzi Bank Çin yuanı (0,2441 manat) və ingilis funt sterlinqini də (2,1837 manat) bahalaşdırıb. Dəyər itirən gürcü larisi banklara 0,6267, türk lirəsi 0,3043 manata satılır. ABŞ dollarının (1,7 manat) və R...\nPrezident İlham Əliyev Şəki şəhərinin tarixi hissəsinin qorunması ilə bağlı əlavə tədbirlərə sərəncam verib. Oktyabrın 31-də imzalanmış sərəncamda bildirilir ki, Şəkinin tarixi hissəsini əhatə edən “Yuxarı Baş” Dövlət Tarix-Memarlıq Qoruğu çoxəsrlik tarixi olan abidələr və unikal mədəniyyət nümunələ...\nPrezident Mikayıl Müşfiq məsələsini nəzarətə götürüb\nPrezidentin ictimai-siyasi məsələlər üzrə köməkçisi Əli Həsənov şair Mikayıl Müşfiqlə bağlı açıqlama yayıb. 1908-ci ildə Bakı şəhərində doğulmuş Mikayıl Müşfiq (İsmayılzadə) 1938-ci ildə repressiya qurbanı olub. Bu yaxınlarda İosif Stalin hakimiyyəti illərində (1924-1953) repressiyaya uğramış şəxslə...


Doxsan nəfər vəkilliyə namizəd Ədliyyə Akademiyasında icbari təlimə cəlb olunacaq » İnter Press\nVəkillərin İxtisas Komissiyasının peşə yararlılığına dair rəyini almış 90 nəfər vəkilliyə namizəd icbari təlimə buraxılıb.\nDərc edilib: 24 avqust 2019 [13:42]\nKomissiyadan İnterpress.az-a bildiriblər ki, vəkilliyə qəbul üzrə ixtisas imtahanlarının şifahi mərhələsində müvəffəqiyyət qazanmış namizədlərin sentyabrın 2-də saat 9:00-dan gec olmayaraq Azərbaycan Respublikası Ədliyyə Nazirliyinin Ədliyyə Akademiyasında (Bakı şəhəri, Vidadi küçəsi 158) olmaları xahiş edilir. Əlavə məlumat üçün 012 594 14 95 telefon nömrəsinə müraciət etmək lazımdır.\nİcbari təlimdə namizədlər vəkil peşəsinə hazırlanacaq, onlara vəkillik fəaliyyətinin səmərəli təşkili, vəkil etikası, insan haqları və digər aktual məsələlərə dair mövzular peşəkar ekspertlərin iştirakı ilə tədris olunacaq. Həmçinin namizədlər müxtəlif aidiyyəti qurumlarda təcrübə də keçəcəklər.\nBaxış sayı: 10885


Hüseynbala Mirələmovun yaxın qohumu Eyvaz Babayev Lerik meşələrinə qənim kəsilib - FOTOLAR+VİDEOLAR » Milletin-sesi.info Informasiya portali\nHüseynbala Mirələmovun yaxın qohumu Eyvaz Babayev Lerik meşələrinə qənim kəsilib - FOTOLAR+VİDEOLAR\nÇox maraqlıdır ki, Lerik rayon Ekologiya və Təbii Sərvətlər Nazirliyinin nümayəndəsi Eyvaz Babayevin bu cür özbaşınalıqlarına həm Lerik Rayon Polis Şöbəsi, həm də Ekologiya və Təbii Sərvətlər Nazirliyi göz yumur\nLerik rayon ölkəmizdə uzunömürlülər diyarı sayılır və rayon sakinləri uzunömürlü olmalarını təbiətin gözəlləyini, rayonun six meşələrinin olması ilə əlaqələndirilər. Amma çox təəssüf ki, bu gün Lerik rayon meşələri məmurlar tərəfindən qırılıb dağıdılır. Buna sübut kimi Millətinsəsi.info saytının redaksiyasına Lerikin Dəvrədibi kənd meşələrinin qırılması ilə bağlı rayon sakinləri tərəfindən məktub daxil olub. Məktubda Lerik rayonunun Veri kənd sakini Azər Kazımov bildirir ki, Lerik rayonunun Dəvrədibi kəndindəki meşə Lerik rayon Ekologiya və Təbii Sərvətlər Nazirliyinin nümayəndəsi Eyvaz Babayevin razılıqı ilə naməlum şəxslər tərəfindən futbol medançasına döndərilir.\nRayon sakini onu da əlavə edərək bildirib ki, meşənin ümumi sahəsi 40306 hektardır. Meşə palıd, vələs, fındıq, qızılağac, dəmirağacı və sair ağaclarla zəngindir. Meşədə baş verən soyqırımla bağlı rayon polis şöbəsinə, 102 polis xidmətinə zəng edib bildirsələr də, heç bir tədbir görülmür.\nLerik rayonunun Veri kənd sakini Azər Kazımov bildirir ki, Dəvrədibi kəndindəki meşəyə cavabdeh olan Lerik rayon Ekologiya və Təbii Sərvətlər Nazirliyinin nümayəndəsi Eyvaz Babayev Milli Məclisin deputatı Hüseynbala Mirələmovun yaxın qohumudur. Həm də, Eyvaz Babayevin qaynı Teymur Nuriyev Lerik rayon polis idarəsində mayor rütbəsilə cinayət axtarış şöbəsində işləyir. Çox maraqlıdır ki, Lerik rayon Ekologiya və Təbii Sərvətlər Nazirliyinin nümayəndəsi Eyvaz Babayevin bu cür özbaşınalıqlarına həm Lerik Rayon Polis Şöbəsi, həm də Ekologiya və Təbii Sərvətlər Nazirliyi göz yumur.\nMəsələ ilə bağlı qarşı tərəfində mövqeyin dərc etməyə hazırıq. Mövzu ilə bağlı araşdırmalarımız davam edir.\nXəbərin vaxtı: 09-01-2017 Oxunma sayı: 1 102\nAzərbaycanda nazirlik əməkdaşını güllələdilər 30-10-2016 \nLerik rəhbərliyindən şəhidə laqeydlik - FOTO 19-09-2016 \nLerik rayon icra başçısı seçki məntəqələrindən 40000 manat pul tələb edir 26-08-2016 \nZakir Qaralovun Lerikdə vətəndaşlarla keçirəcəyi görüşün vaxtı dəyişdirildi 14-06-2016 \nİqbal Məmmədov vətəndaşa qarşı döyüşəcək - 30 min manat tələb edir 27-05-2016 \nLerik icra başçıcı şikayətçilərin əlindən canını bu ”üsulla” çox xilas edir 02-05-2016 \nDİN Lerkidə baş verən dəhşətli qətlə hadisəsi barədə məlumat yaydı 03-03-2016 \nElman Mehdiyev 5 rayonun sakinlərini qəbul edəcək 15-09-2015 loading... XƏBƏR LENTİ 27-05-2017 - Ramil Usubov Bərdədə vətəndaşları qəbul edib 27-05-2017 - Əli Kərimlinin müavini Bakı İstintaq Təcridxanasına köçürülüb 27-05-2017 - “Neft Daşları”na gedən helikopter məcburi eniş etdi 27-05-2017 - DİM 29 şəhər və rayonda sınaq imtahanları keçirdi 27-05-2017 - Əli Məsimli Beynəlxalq Bankın əvvəlki mövqeyinə qayıtması üçün təklif verdi 27-05-2017 - Mayın 28-29-na olan hava PROQNOZU 27-05-2017 - Azərbaycan prezidenti Nepal liderini təbrik edib 27-05-2017 - “POLAT” şirkəti Beyləqanda təbii sərvətlərimizə milyon manatlarla ziyan vurur 27-05-2017 - Müasir göz xəstəliyi: Kompüter görmə sindromu nədir? 27-05-2017 - Baş prokuror Zakir Qaralov Göygöldə vətəndaşları qəbul edib 27-05-2017 - Müasir İnnovasiyalar Liseyinin Mərdəkan Tədris korpusunun açılış mərasimi olub 27-05-2017 - “Evracon”da 3 min işçi maaşsız qalıb: Abid Şərifovun şirkəti iflas edir 27-05-2017 - Möcüzəvi kəşf: bu xəstəlikdən əziyyət çəkənlərə ŞAD XƏBƏR 27-05-2017 - Rəfail Becanov:“Hər bir şəxs yazdıqlarının məsuliyyətini daşımalıdır və daşıyır” 27-05-2017 - Generallar Bulvarda yürüyüş etdilər 27-05-2017 - Mariya Zaxarova: "Mehriban Əliyevanın işləri hörmət və heyranlıq hissi doğurur" 27-05-2017 - Yuxu dərmanlarının tərkibində AĞIR MADDƏLƏR tapıldı 27-05-2017 - XDMX hakerlərin kompüterə müdaxilə edə biləcəyi ilə bağlı xəbərdarlıq etdi 27-05-2017 - Hərbi ekspert Üzeyir Cəfərov: "Özünə hörmət edən diplomat və ya ölkə çoxdan bu məsələni həll edərdi" 27-05-2017 - Qol güləşi üzrə XXVII Avropa çempionatında uğurlu qələbəmiz 27-05-2017 - Prezident İlham Əliyev: “Azğınlaşan terrora qarşı mübarizə aparılmalıdır” 27-05-2017 - Aygün Kazımovaya DTX-da iş verildi 27-05-2017 - Azərbaycanın beynəlxalq kredit reytinqi sabit saxlanıldı 27-05-2017 - Cinayət Məcəlləsinin 124 maddəsi dəyişdirilir – Cərimələr ARTIRILIR 27-05-2017 - Ermənistan cəbhəboyu təxribat törətdi 27-05-2017 - Mədət Quliyev: “Casuslarla bağlı əməliyyat prezidentin tapşırığı ilə həyata keçirildi” 27-05-2017 - Maşın qiymətinə semestr imtahanı - Səməd Seyidovun sələfi ADU-da “narıncı inqilab” edir? 27-05-2017 - Gürcüstanda yaşayan azərbaycanlıların problemləri diqqət mərkəzindədir 27-05-2017 - İşdən çıxarılan general Gürcüstana qaçıb 27-05-2017 - Ramil Usubovla görüşmək istəyən 60 yaşlı Bərdə sakini saxlanılıb... - SƏBƏB? + VİDEO 27-05-2017 - Ramazan ayının ilk gününün – DUASI VƏ TƏQVİMİ 26-05-2017 - Yaqub Mahmudov: “Azərbaycan Xalq Cümhuriyyəti tariximizin şərəf səhifəsidir” 26-05-2017 - “Bizdə heç it də yoxdur” - Araz Əlizadə 26-05-2017 - Prezident İlham Əliyev: "Dilənçi Ermənistandan fərqli olaraq, biz ordumuzu öz hesabımıza təmin edirik" 26-05-2017 - Məsələyə nazir müavini qarışdı - Müəllimlər ixtisar olunacaq? 26-05-2017 - İŞİD-in 3 rəhbər şəxsi öldürüldü 26-05-2017 - Azərbaycanda ailə həkimləri hazırlanır 26-05-2017 - OPEC-in razılaşması: Azərbaycan nə qazanacaq? 26-05-2017 - Tramp G7 zirvəsində: “Sammitin forması onun xoşuna gəlmir!” 26-05-2017 - Tramp Vatikanda Papanı qıdıqladı – Maraqlı VİDEO Xəbər lentinin ardı


“Etibar Məmmədov hakimiyyətin bir qanadı ilə təmasdadır və öz zamanını gözləyir” - VİDEO\n“Etibar Məmmədov hakimiyyətin bir qanadı ilə təmasdadır və öz zamanını gözləyir” - VİDEO Xüsusi\nNəşr et Azərbaycan İyun 14 2016\tşrift ölçüsü\tŞriftin ölçüsünü azaltmaq Şriftin ölçüsünü artırmaq 0\nVİP sədri Əli Əliyev “Qaynar Qazan”da:"AMİP ona görə ikiyə bölündü ki..."\nƏbülfəz Elçibəyin prezident olması Azərbaycan Xalq Hərəkatının çox yanlış qərarı idi\nAparıcıdan müsahibəyə ön söz…\nZaman-zaman Etibar Məmmədovun yanında müstəsna səlahiyyətli adamlardan oldu. Ondan şikayətlər başladı və yaxşı yadımdadır, “Xural”da Həsən Bayramoğlunun və digərlərinin onu da hədəf götürən müsahibələri yayınlandı. Sonra AMİP-dən ayrılma prosesi başladı və biz o zaman qəzet olaraq da Əli Əliyevin əleyhinə yer aldıq. Nə o zaman, nə də o zamandan sonra heç bir zaman Əli Əliyevi dəstəkləmədik, imkan olduqca tənqid etdik. Münasibətlər bütün zamanlarda bumbuz, soyuq olaraq qaldı. Onun siyasətini anlamadıq, anlamağa təşəbbüs də göstərmədik.\nAzərbaycan siyasətinin boz-bulanıq yollarında son 10 ili partiya sədri olaraq addımlayır Əli Əliyev. Son günlər hiss olunacaq dərəcədə aktivləşib və sərtləşib. Düzdür, özü bunu facebook sosial şəbəkəsinin varlığına bağlayır, amma mən bilən facebook son aylar yox, son illər Azərbaycanda mövcuddur və Əli Əliyevin fəallaşması illərin yox, ayların işidir.\nZaman-zaman bloklarda və siyasi birliklərdə olsa da, parlaya bilməyib. Onu indiki siyasi mühitin gənc nəslinə aid etmək olar. Müsahibəmiz də elə bu mövzu üzərində quruldu. Niyə siyasətə atıldı və nəyə nail oldu? Gücü nə qədərdir? Ənənəvi siyasətdən onu fərqləndirən nələrdir? 10 ildir qurduğu partiya ilə nəyə nail ola bilib? Mən şəxsən bu sualların heç birinə qaneedici cavab almadım. Hələ də Etibar Məmmədov kompleksi daşıdığının şahidi oldum. Bir neçə dəfə təkrarlasam da, “Etibar Məmmədovu özünüzün müəlliminiz hesab edirsinizmi” sualına cavab ala bilmədim. Amma Etibar Məmmədovdan xeyli danışdı və üz-üzə gəlib müəyyən məsələləri aydınlaşdırmaq niyyətində olduğunu dedi. Hansı ki, Etibar Məmmədovun haqlılıq məsələsində onunla bir yerdə oturacağını və nəyisə aydınlaşdıracağını gözləmək əbəslə iştiyaqdır.\nSiyasi və tərs suallara dözümsüzdür. Bir cəbhəçinin sualına verdiyi cavab və ümumən, tənqid tonlu suallara reaksiyası içində iri bir totalitarın yatdığının göstəricisidir. Bir sualla Əli Kərimli haqqında elə şeylər dedi ki… Görünür, qarşıda AXCP ilə ciddi savaş onu elə də çəkindirmir…\nƏn prinsipial mövqedə duran təşkilatıq\n– Sizi “Qaynar Qazan”da xoş gördük.\n– Son günlərdə etdiyiniz çıxışlarla müsahibəni başlamaq istəyirəm. Siz həmişə bir qədər təmkinli, loyal siyasət yürütmüsünüz, amma son günlər radikallaşmısınız. Yoxsa mənə elə gəlir?\n– Mənə elə gəlir ki, bu, bir qədər yanlış, təhrif olunmuş mövqedir. Çünki bizim partiyamız (Red- Vətəndaş və İnkişaf Partiyası – VİP) ən prinsipial mövqedə durmağa çalışıb. Dediklərimi sübut etmək üçün tarixə varmaq məcburiyyətindəyəm. Bizim partiyamızın formalaşması məhz haqq uğrunda olub. 2005-ci il parlament seçkilərindən sonra o vaxt sədri olduğum təşkilatda seçkilərlə bağlı fikir müxtəlifliyi əmələ gəlib və o zaman biz seçkilərin legitimləşdirilməsində iştirak etməmək qərarını qəbul edərək, mövqe nümayiş elətdirdik. O vaxt mən partiya sədri olaraq, “Azadlıq” seçki blokuna daxil olmaq qərarını qəbul etdim və partiyanı da “Azadlıq” blokuna daşıdım. Seçkilərdən sonrakı fəaliyyətimizdə də məhz bu mövqedən çıxış etdik və bir qədər sonra da “Azadlıq” seçki blokunun nüvəsində durduğu “Azadlıq” siyasi bloku təsis olundu, biz də təxminən 5 il müddətində Azərbaycanın hakimiyyətə qarşı ən kəskin, prinsipial mövqedə duran siyasi blokunun təsisçilərindən olduq. Orada təxminən 5 ilə qədər fəaliyyətimiz oldu. Ondan sonrakı müddətdə də bizim mövqeyimizdə hakimiyyətin siyasətinə qarşı heç bir yumşalma olmayıb. Mən partiyaların mövqeyini onların qəbul etdikləri siyasi qərarlarla ölçməyin tərəfdarıyam. Belə ki, Azərbaycanda 2005-ci ildən bu yana keçən seçkilərdə Vətəndaş və İnkişaf Partiyası ən prinsipial mövqedə duran bir təşkilat olub. Dediklərimi sübut etmək üçün tarixə ekskursiya eləmək lazımdır. 2005-ci il parlament seçkilərindən sonra 2008-ci ildə prezident seçkiləri keçirildi. Yadınızdadırsa, o vaxt müxalifət təşkilatları seçkilərdə iştirak etmədilər və faktiki olaraq İlham Əliyev alternativsiz prezident oldu. Həmin vaxt seçkilərə etiraz edən 5 tərəf ortaya çıxdı. O tərəflərdən biri də Vətəndaş və İnkişaf Partiyası idi. Yadınıza salım ki, o 5 partiyanın içərisində AXCP, Müsavat, Liberal partiyaları və Eldar Namazovun rəhbərlik etdiyi Azərbaycan Naminə Alyans var idi və yekun sənədə bu 5 təşkilat imza atdılar. İlk olaraq, İlham Əliyevin prezident seçilmədiyini bəyan edən bu siyasi 5 partiya tərəfindən sənəd imzalandı. 2008-ci il prezident seçkilərindən sonra dərhal hakimiyyət, daxili ixtilafların qarşısını almaq üçün ortaya referendum məsələsini atdı. O vaxt cəmi 6 təşkilat birlikdə antireferenduma qoşulmaq qərarını verdi və açıq şəkildə hakimiyyətə qarşı siyasi mübarizəni sərgiləməyə təşəbbüs göstərdi. O 6 partiyadan da biri Vətəndaş və İnkişaf Partiyası olub. 2010-cu il parlament seçkilərində yenə də partiyamızın qərarı o olub ki, biz seçkilərin nəticələrini tanımırıq. 2013-cü il prezident seçkilərində yenə də partiyanın namizədini qeydə almadılar və seçkinin bütün gedişatı ədalətsiz oldu. Bu seçkinin də nəticələrini tanımadıq. 2015-ci il parlament seçkiləri ilə bağlı da mövqeyimiz bundan ibarət olub. Yəni diqqətlə araşdırılsa, bizim partiyamız yarandığı gündən bu günə qədər ən prinsipial mövqedə duran bir siyasi təşkilatdır.\nRəqiblərimiz bizi tribunadan sıxışdırmağa cəhd edirlər\nO ki qaldı bizim görüntümüzə, biz sadəcə olaraq, siyasi davranışlarımızda da Azərbaycan xalqına xas olan davranış keyfiyyətləri nümayiş etdirməyə üstünlük veririk. Belə ki, bizim baxışlarımıza görə, İlham Əliyev və onun komandası ilə bizim heç bir şəxsi ədavətimiz yoxdur. Biz onların yürütdüyü siyasəti qəbul etmirik, biz onların siyasətinə qarşı mübarizə aparırıq. İlk növbədə də özümüzün şəxsiyyətimizə və ləyaqətmizə hörmət etməyimiz səbəbindən… Bizim millətin formalaşdırdığı davranış qaydalarına söykənərək, heç kəsin şəxsiyyətinə toxunmamışıq və kiminsə şəxsi keyfiyyətlərinin müzakirəyə çıxarılmasına yol verməmişik. Bundan sonra da buna yol vermək niyyətimiz yoxdur. Hesab edirik ki, siyasi mübarizədə bu cür davranış sərgiləmək yanlışdır. O ki qaldı hakimiyyətin bütün səhv, yanlış siyasi xəttinə, mövqeyinə qarşı biz həmişə prinsipial mövqe tutmuşuq. Burada bir maraqlı detal da ondan ibarətdir ki, sosial şəbəkələrin yaratdığı imkanlardan irəli gələrək, mənim özümün mövqeyim cəmiyyətə daha çox yansımağa başlayıb. Bu baxımdan, facebook-da müxtəlif siyasi hadisələrə münasibət bildirmək zəminində belə görünə bilər ki, biz son dövrlərdə danışmağa başlamışıq. Bunun da öz səbəbləri var. Bizim mətbuat imkanlarımız məhduddur, rəqiblərimiz bizi tribunadan sıxışdırmağa cəhd edirlər. Bu, istər müxalifət, istərsə də hakimiyyət olsun, fərq etmir. Azərbaycanda fikir monopoliyası deyilən – bazarda olduğu kimi – bir siyasi məfkurə, siyasi düşüncə tərzi var. Bu baxımdan, uzun illər bizim siyasi meydanımız olmayıb. Bu gün isə facebook-un verdiyi imkanlardan yararlanaraq, fikirlərimizi cəmiyyətə çatdırmaq potensialımız yüksəlib. Ona görə də bir çox adamlara elə gəlir ki, bizim mövqeyimiz dəyişib. Qətiyyən elə deyil.\n– Əli bəy, mən diqqət edirəm, siz deyirsiniz ki, biz əvvəldən prinsipial mövqeyimizdə qalmışıq, amma demirsiniz, “biz müxalifət partiyasıyıq”. Vətəndaş və İnkişaf Partiyası müxalifət partiyasıdırmı?\n– Mən bunu deməyi artıq sayıram. Təbii ki, Vətəndaş və İnkişaf Partiyası yarandığı gündən bu günə qədər siyasi hakimiyyətin siyasi qərarlarını qəbul etməyən partiyadır.\n– 10 ildir yaranmısınız…\n– 2 gün bundan əvvəl bizim partiyanın rəsmi yaranışının 10 ili tamam oldu. Vətəndaş və İnkişaf Partiyası 2006-cı il mayın 28-də təsis olunub. 2 gün bundan əvvəl biz partiyanın rəsmi yaranışını qeyd etmişik.\n– Biz də təbrik edirik. Keçən 10 ildə nə əldə etdiniz? Ümumiyyətlə, belə bir rəy var ki, köhnə, ənənəvi müxalifət siyasi arenada gənc partiyalara imkan vermirlər. Mən sizi Azərbaycan siyasətinin gənc nəslinə aid hesab edirəm. Siz də gənc nəsil siyasətçilərdənsiniz. Haqlı suallar çıxır. Yaxşı, köhnə müxalifətin siyasətini bildik, bəs siz bu 10 ildə nə əldə etmisiniz?\n– Bizim qarşımızda fəaliyyətin maddi tərəfi əsas məsələ kimi durmayıb. Əgər maddi baxımdan dəyərləndirilərsə, bu 10 il bizim üçün ancaq itki illəri olub. Təbii ki, yaşımızın üstünə yaş gəlib. Ancaq mən xüsusilə qeyd ettmək istəyirəm ki, həm mən, həm də Vətəndaş və İnkişaf Partiyasını yaradan şəxslər, onun özəyində duran insanlar, onun yeni tərkibində və fəaliyyətində rəhbərlik edən insanlarAzərbaycana xidmət nöqteyi-nəzərindən ötən ildəki fəaliyyətlərilə ancaq şərəf duya bilərlər. Biz hesab edirik ki, vətəndaş olaraq, öz vəzifəmizi icra edirik. Bu vəzifə ölkədə avtoritarizmin yumşaldılması, ölkənin ədalətli bir dövlətə çevrilməsi, hakimiyyətin özbaşınalıqlarının qarşısının alınması və mümkün olan qədər milləti maarifləndirmək qədər bir xəttimiz var. Bu fəaliyyətimiz də insana ancaq şərəf verə bilər. Burada başqa itkilər düşünülməməlidir. Hesab edirik ki, biz də öz fəaliyyətimizlə müəyyən qədər bu hakimiyyətin əlinin-qolunun bağlanmasında, özbaşınalıq etməməsində bacardığımız qədər o rolu oynaya bilmişik. Ən azı, onların siyasətini tənqid eləmək, onların siyasətini ictimailəşdirmək, onların yanlışlarını müzakirəyə çıxarmaq boş olmayan bir fəaliyyətdir. Bu baxımdan, biz hesab edirik ki, hakimiyyətin ölkəni talamasına, ölkəni zəiflətməsinə qarşı mübarizədə olmuşuq və bütün bu işləri də təbii olaraq, uğur sayırıq.\nOnların qıcıqlanması bizi xoşhal edir\n– O zaman niyə elə bir rəy var ki, siz hakimiyyətlə və ya hakimiyyətdəki müəyyən qruplarla əməkdaşlıqdasınız? Sizi real və ciddi müxalifət hesab eləmirlər. Sizə ünvanlanan suallarda da bunu görmək mümkündür. Sizə qarşı bir gərginlik də hiss olunur. Sizi müxalifət yox, Azərbaycanda fəaliyyət göstərən hakimiyyətyönlü müxalifət partiyalarından biri hesab edirlər.\n– Əgər mənə ünvanlanan suallara istinadən bunu deyirsinizsə, mən dünən həmin sualların müəlliflərini izləyirdim. Onlar müxalifət düşərgəsində, bayaq da qeyd etdiyim kimi, fikir, düşüncə monopoliyasına aid siyasi təşkilatların, hətta bəziləri rəhbərliyində təmsil olunan şəxslərdir. Onların qıcıqlanması bizi xoşhal edir. O baxımdan ki, onlar Azərbaycan siyasətində fərqli düşüncə, fərqli davranış tərzi olan bir siyasi təşkilatın fəaliyyətindən narahatdırlar və siyasi hakimiyyətə qarşı fərqli fikrə alternativ ola biləcək kimlərsə mövcuddur. Belə deyilsə, onlarla bizim başqa kəsişən yolumuz yoxdur. Biz də bu hakimiyyətə qarşı bacardığımız qədər mübarizə aparırıq. Onu da deyim, onlar yaxşı bilirlər ki, onların özlərinə yanlışlarını demək, konkret faktlarla özlərinin hakimiyyətə xidmət etdiyini göstərmək mümkündürsə, bizə qarşı bu ittihamların heç biri irəli sürülə bilməz. Nə mən özüm 28 illik siyasi fəaliyyətimdə, nə də rəhbərlik etdiyim təşkilat ötən 10 il ərzində hakimiyyətin heç bir formada əməkdaşlığında olmayıb. Əgər hər hansı bir siyasi təşkilata, hər hansı bir siyasi fərdə qarşı ittiham onun hakimiyyətdən maliyyələşməsi ilə, hakimiyyətin himayəsində olmasıyla irəli sürülə bilərsə, bizə qarşı bunu ümumi formada ifadə edirlər. Konkret olaraq, bunu heç kəs ifadə edə bilmir. Azərbaycan siyasətinin üst qatında olan mütləq əksəriyyətin hakimiyyətin hansı dövrdə xidmətində olduğunu açıq dilə gətirə bilərəm. Onlar bundan da narahatdırlar.\nBizə qarşı ittiham irəli sürmək təşəbbüsündə olanlar…\n– İndi ehtiyac yoxdur. Əgər hansısa konkret təşkilatdan ünvanımıza ittihamlar gələrsə, sadə şəkildə bunu ifadə etmək mümkündür. Məsələn, bunu prinsip olaraq ifadə edə bilərəm. Hamı bilir ki, partiyalara yardım ilk növbədə onların leqallaşması, sistem daxilində olmasıdır. Hamı onu da yaxşı bilir ki, YAP-ın hakimiyyətdə olmasının 23 ili dövründə heç bir zaman ədalətli seçki olmayıb. Ancaq buna baxmayaraq, bizim Ağ Evin qərarları ilə, müxtəlif siyasi təşkilatlarda müxtəlif siyasətçilər parlamentdə təmsilçilik hüququ əldə ediblər. Və parlamentdə də hər hansı partiyanın təmsil olunması müəyyən imtiyazlar yaradır. Çox qəribədir ki, bu gün bizə qarşı ittiham irəli sürmək təşəbbüsündə olanlar elə bir partiyalarda təmsil olunurlar ki, uzun müddət YAP-ın Azərbaycanda möhkəmlənməsində bilavasitə xidmətləri olub. Bu gün o xidmətləri kiminsə ünvanına söyüş işlətməklə üstünü ört-basdır eləmək mümkün deyil. Bu gün Azərbaycan cəmiyyətinin bu vəziyyətdə olmasının, siyasi camiəsinin bu durğunluğunun da kökündə bu adamların müəyyən vaxtlardakı xidmətləri olub.\n– Azərbaycan Xalq Cəbhəsi Partiyasını nəzərdə tutursunuz?\n– Mən konkret heç kimi nəzərdə tutmuram. Azərbaycanın parlament tarixinə baxın və orada kimlərin təmsil olunduğunu özünüz də görəcəksiniz.\nOnlar mənim haqqımda heç bir şey deyə bilməzlər\n– Müsavat Partiyası və AXCP təmsil olunub.\n– Onlar da təmsil olunub, ayrı-ayrı fərdlər də təmsil olunub.\n– Bəli. Və onlar yaxşı anlayırlar ki, Azərbaycan siyasətinə yeni siyasi davranış üslubunun gəlməsi onların ziyanınadır. Onlar mənim haqqımda heç bir şey deyə bilməzlər.\n– Niyə? Baxın, deyənlər var.\n– Sizin haqqınızda deyirlər ki, “AMİP sədri Etibar Məmmədovun yaxın adamlarından biri olduğu halda ondan niyə ayrıldı?” Məsələn, Əbil Həsənov soruşur ki, “Etibar Məmmədovun siyasətdən getməsinə münasibəti necədir? AMİP üzvü və sədri olmusunuz, Etibar Məmmədovu özünüzə müəllim sayırsınızmı?”\n– Burada maraqlı olan odur ki, bəyəm Etibar Məmmədovla hakimiyyət sinonimdir? Bu tamamilə başqa müstəvidə, başqa məcrada olan sualdır.\n2003-cü ilə qədər olan AMİP tamamilə fərqli AMİP idi\n– Yox, deyirsiniz ki, mənə heç kim heç nə deyə bilməz. Amma belə suallar var ki, Etibar Məmmədovla bölüşdürə bilmədiyiniz nə vardı? Ağa Abdullaoğlu soruşur: “Etibar Məmmədovla nəyi bölə bilmədiniz?”\n– Lap yaxşı suallardır. Təşəkkür edirəm sual müəlliflərinə. Mənim siyasi karyeramın çox əhəmiyyətli hissəsi AMİP-in adı ilə bağlıdır. Hətta AMİP formalaşmamışdan qabaq mən AXC-nin üzvü olmuşam. N.Nərimanov adına Tibb Universitetində AXC-nin dayaq nöqtəsini yaradanlardan, formalaşdıranlardan da biriyəm. Uzun müddət Xalq Cəbhəsi sıralarında fəaliyyət göstərmişəm. 1991-ci ilə qədər onun rəsmi qurumlarında, tədbirlərində rəsmi nümayəndə olaraq iştirak eləmişəm. AMİP yarandıqdan sonra o təşkilatda olduğum dövrdə də fəaliyyətimin kifayət qədər normal hissəsi olduğunu hesab edirəm. Mənə elə gəlir ki, 2003-cü ilə qədər olan AMİP tamamilə fərqli AMİP idi. Xüsusilə, 1998-ci il seçkilərində… Mən ondan da bir qədər əvvələ gedərək, onu deyə bilərəm ki, Xalq Cəbhəsinin səhv etmirəmsə, 1990-cı il 6-7 yanvar tarixli III konfransı olmuşdu. Həmin konfransda çox ciddi ideoloji fikir ayrılığı ortada idi. O vaxtlar Azərbaycanın milli müstəqillikdən demokratiyaya gəlməsini doğru ifadə edən bir qanad mövcud idi. Digər qanad isə Azərbaycanın SSRİ daxilində – Xalq Cəbhəsinin proqramında nəzərdə tutulduğu kimi – demokratiyaya gəlib çatmasını istəyənlər var idi. Mən o illərdən birinci yolun tərəfdarı olmuşam. Və hesab edirəm ki, Azərbaycanın dövlət müstəqilliyinin qazanılmasında həmin xəttin tərəfdarlarının müstəsna xidmətləri var. O fəaliyyətimlə mən fəxr edirəm. O vaxt yanılmadığımın altını sevinclə cızıram.\n– Radikallar və liberalları nəzərdə tutursunuz?\n– Sonradan onlara bu cür ad verildi. Əslində, bu, hansı yollarla müstəqilliyə gəlməyin müzakirəsi idi. O vaxt bu tezisin tərəfini tutanların haqlı olduğunu tarix sübut etdi. Və onlar həqiqətən o dövrdə dünyanın super dövlətinin daxilində bu mövqeyi sərgiləməklə özlərini təhlükə altına qoymuşdular. Allahın himayəsi ilə elə oldu ki, onların dediyi kimi oldu və biz dövlət müstəqilliyi əldə edə bildik. Məhz o yolun tərəfdarlarının prinsipial mövqeyi Azərbaycan hakimiyyətində, Azərbaycan müxalifətinin digər hissəsində prinsipial mövqedə durmağa vadar edən bir mövqe idi. Mən AXC sıralarını 1991-ci il qurultayından sonra tərk edib, AMİP sıralarına ilk gündən daxil olmuşam.\nEtibar Məmmədov atamın xalası oğludur\n– Etibar Məmmədovla qohumluq əlaqələriniz varmı?\n– Var qohumluğumuz…\n– Nə dərəcədə yaxın qohumsunuz?\n– Onun anası ilə mənim atamın anası doğma bacıdırlar. Atamla doğma xaloğludurlar.\n– O vaxtdan bəri Etibar bəylə münasibətləriniz varmı?\n– Yox. Bütün müstəvilərdə münasibətlər kəsilib. Özümü də bu münasibətlərin kəsilməsində günahkar saymıram. Mən haqlı olmuşam və haqlı olduğumu da yalnız onun iştirakı ilə sübuta yetirməyə hazıram. Həyat da göstərir ki, Vətəndaş və İnkişaf Partiyası mənim rəhbərliyim altında indi də milli-istiqlalçılıq mövqeyindən çıxış edərək fəaliyyət göstərir. Mənim yazılarım da, partiyanın mövqeyi də budur.\n– Yəni Etibar Məmmədovla birlikdə hər hansı bir məsələyə aydınlıq gətirə biləcəyinizi deyirsiniz?\n– Təbii ki… Amma onun özü olmadan onun haqqında hər hansı bir məsələni müzakirə etməyi düzgün saymıram.\n– Bayaq belə bir sual var idi ki, Etibar Məmmədovu özünüzün müəlliminiz hesab edirsinizmi?\n– İndi mən əvvəlki sualı bitirib, buna da aydınlıq gətirərəm. Mənim AMİP-i tərk etməyim, az qala mənim qüsurum kimi təqdim edilməyə cəhd olunur.\n– Bəli… Sizdən kompromat kimi bunu istifadə edənlər var, sual verirlər ki, “niyə?”\n– 2005-ci ili yada salın. Bu partiyanın ikiyə bölünməsinin səbəbi parlament seçkilərinin nəticəsi idi. O tərəfin nümayəndəsi saxta seçkilərin, hansında ki, AMİP-in 61 namizədi var idi, nəticəsində birinin də parlamentə düşmədiyi halda – o cümlədən mən və adı çəkilən partiya liderinin də – o seçkilərin tanınması sənədinə imza atmışdı.\nİmza Etibar Məmmədovun razılığı ilə atılmışdı\n– MSK-dakı. Bu sənəd, mən hesab edirəm ki, dövləti cinayətdə iştirak idi və o sənədə hansı şərtlər daxilində imza atılmasını Əli Kərimli imza atılan günün səhəri bizə danışdı.\n– Hansı şərtlər hesabına atılmışdı?\n– Mən deyə bilmərəm ki, AMİP-lə bu hansı mexanizm üzrə baş vermişdi. Amma AXCP-yə gecə ərzində bir neçə dəfə külli miqdarda vəsait təklifi qarşılığında, hətta sonuncu təklifin içərisində bir neçə mandat təklifi də verilmişdi. Əgər AXCP-yə bir gecədə bütün bu təkliflər irəli sürülmüşdüsə, AMİP rəhbərliyi heç bir halda başa düşülməyən tərzdə imza atdığı halda, bunun da arxasında nəyinsə durduğu anlaşılır. O adamın sonradan partiya lideri tərəfindən müdafiə olunmasından da belə başa düşüldü ki, onun icazəsilə bu baş verib. Mən belə şeylərin daxilində olduğum üçün bilirəm ki, bu adam həmin sənədə şəxsi təşəbbüsü ilə imza ata bilməzdi.\n– Elşən Musayev idi yanılmıramsa?\n– Yox. Əlizadə adlı bir nəfər idi.\n– Arzuxan Əlizadə.\n– Partiyanın indiki sədri?\n– MSK-nın nümayəndəsi o idi. Hamı da yaxşı başa düşürdü ki, o imza elə-belə atılmayıb. Mən indi sual edirəm: “O dövləti cinayətə razılıq verməli, o prosesdə içştirak etməli idim?”\n– O zaman belə çıxır ki, Etibar Məmmədovun özü hakimiyyətlə anlaşıb ki…\n– Mən indi deyə bilmərəm, kim-kiminlə anlaşıb. Fakt ortadadır ki, yekun sənədə imza atılıb və bu sənəd hakimiyyətin bir qolunun mənimsənilməsi sənədidir, onu rəsmiləşdirir. Və o prosesdə iştirak etməyi nə mənim özüm, nə də tərəfdarlarım özümüzə rəva görmədik. O səbəbdən də partiya ikiyə bölündü. Nəzərinizə çatdırım ki, Azərbaycanın siyasi tarixində ilk dəfə idi ki, nə bizə qədər, nə də bizdən sonra biz o partiyanın heç bir brendi, əmlakı uğrunda mübarizə aparmamışıq. Baxmayaraq ki, o partiyanın əmlakı da, bazasının formalaşmasında da – bütün formalarda iştirakımız olub. Partiyanı formalaşdıran adamlar AMİP-in qaymağında, mayasında olan adamlar olub. Biz orada heç bir qazancımıza iddia etmədən, partiyanın heç bir əmlakını istəməmişik.\n– Yəni deyirsiniz ki, bu Azərbaycan siyasətində bir yenilik idi?\n– Təbii ki, yenilik idi. Biz kiminsə əlində alət olmadan – biz bu gün belə halların müxtəlif versiyalarda şahidiyik, dəfələrlə belə hadisələr olub – ayrıldıq. Bizdən sonra da yeni bir siyasi fəaliyyət formalaşır – Müsavat partiyasından qopan hissə tərəfindən…\n– Müsavatdan ayrılanlar – Qubad İbadoğlu tərəfindən ADR hərəkatı yarandı. O baxımdan, biz könül rahatlığı ilə partiyanın hər şeyindən imtina etmişik. Baxmayaraq ki, orada da bizim haqqımız kifayət qədər çox idi. Hesab etdik ki, o məsələdə bir qədər fərqli mövqe nümayiş etdirmək lazımdır və bizim bütün davranışlarımız göstərir və sübut edir ki, baxmayaraq, haqqımızda çox söz deyilirdi, biz öz yolumuzu gedirik.\nEtibar Məmmədov hakimiyyətin bir qanadı ilə təmasdadır\n– Etibar Məmmədovu siyasətdən getmiş hesab edirsinizmi?\n– Xeyr, hesab etmirəm.\n– Deyirsiniz ki, qayıdacaq?\n– Onun iki bəyanatına diqqət yetirin. O bəyanatlarda Azərbaycanda kimin Baş nazir olması haqqında konkret ünvan var. Məndə başqa məlumatlar da var. Sadəcə olaraq onları indi açıqlamağı düzgün saymıram. O, hakimiyyətin bir qanadı ilə təmasdadır. Və öz zamanını gözləyir.\n– Yəni Baş nazir olacaq və yenidən siyasətə gələcək?\n– İndi mən onu deyə bilmərəm ki, hakimiyyətdə hadisələr necə inkişaf edəcək. Hər halda o, kifayət qədər təcrübəli siyasətçidir…\n– Kəmaləddin Heydərovu nəzərdə tutursunuz?\n– Mən ad çəkə bilmərəm. Müsavat qəzetində son illərdə iki dəfə konkret adını çəkdiyiniz şəxslə bağlı “ondan yaxşı Baş nazir ola bilər” kimi bəyanatları var. Bu isə təsadüfi deyil.\n– Maraqlıdır. Yəni deyirsiniz ki, Etibar Məmmədov siyasətdən getməyib?\n– O, heç bir vaxt siyasətdən getməyəcək. O, hüceyrəsinə qədər siyasətçidir. Onun bu gün elədikləri “siyasi manevr” kimi qiymətləndirilməlidir. Mən şansını görməsəm də, ancaq hesab edirəm ki, siyasətdədir.\n– Mənim üçün də maraqlıdır. 2005-2010-cu illərdə də bir blokun tərkibində oldunuz və ondan da bir olayla ayrıldınız.\n– Deməli, blokdan biz ayrılmamışıq. O blokun tarixçəsi belədir ki, o bloku 5 tərəf təsis etmişdi.\nƏli Kərimli mənə elə şərtlər irəli sürdü ki…\n– Deyəsən, o tərəflər sizi hakimiyyətlə münasibətlərdə ittiham elədilər.\n– İndi o məsələyə də aydınlıq gətirəcəm. 2006-cı ilin fevralında – parlament seçkilərindən sonra 5 partiya – Rəsul Quliyevin rəhbərlik elədiyi Demokrat partiyası, İsa Qəmbərin rəhbərlik etdiyi Müsavat partiyası, Əli Kərimlinin rəhbərlik elədiyi AXCP, hörmətli Lalə Şövkətin rəhbərlik etdiyi Azərbaycan Liberal Partiyası və bizim Vətəndaş və İnkişaf Partiyası, sədr olaraq mən o sənədi imzalamışam. Biz “Azadlıq” siyasi blokunu təsis etdik. Sonradan, yadınızdadırsa, Müsavat partiyası təkrar seçkilərdə, parlamentin işində iştiraka təşəbbüs göstərdi və bu partiya “Azadlıq” blokunu tərk etdi. “Azadlıq” blokunun mövqeyi prinsipial idi, yeni parlament seçkilərinin keçirilməsini, artıq seçkiləri başa çatan parlamentin buraxılması tələbini irəli sürürdü. Müsavatın qərarına qədər Avropa Şurasında da belə bir ehtimal, istək səsləndirilirdi. Ancaq Müsavat partiyasının o qərarı ilə bizim təşəbbüslərimiz heçə endi. 2007-ci ildə artıq Rəsul Quliyev də ADP-dən getmişdi. Sərdar Cəlaloğlu da özü rəhbərlik etdiyi partiya ilə “Azadlıq” blokunu tərk etdi. Biz 3 tərəf olaraq, AXCP, Azərbaycan Liberal Partiyası və bizim Vətəndaş və İnkişaf Partiyası 2010-cu ilin təxminən iyun ayına qədər birgə fəaliyyət göstərdik. Çox qəribədir ki, 2009-cu ilin sonlarından Əli Kərimli bizi yenidən Müsavat partiyası ilə əməkdaşlığa sövq etməyə təşəbbüs göstərirdi. Baxmayaraq ki, biz “Azadlıq” bloku olaraq, bütün siyasətimizi saxta parlament məsələsi üzərində, o parlamentin işinin legitimləşdirilməsində iştirakçı olanların tənqidi üzərində qurmuşduq. Birdən-birə həm Lalə xanım, həm də mənim üçün başa düşülməyən tərzdə Müsavat partiyası ilə əməkdaşlığa cəlb edilirdik. Bu proses təxminən 5 ay müddətinə qədər davam etdi. Daha sonra mənim Əli Kərimli ilə özəl söhbətimiz oldu. Mən o söhbətin məzmununu danışmaq istəmirəm. O söhbətdən sonra mən şəxsən özüm üçün Əli bəyi tamamilə başqa yöndən tanıdım. Onun irəli sürdüyü şərtləri də mən heç cür qəbul edə bilməzdim. Həmçinin Müsavat partiyası ilə də yenidən əməkdaşlığı yanlış hesab edirdim. Lalə xanım da bu qənaətdə idi. Çünki ortaya iki variant çıxırdı. Əgər biz Müsavat partiyası ilə yenidən əməkdaşlığa gedərdiksə, ictimai şüurda 4 il çox sərt tənqid elədiyimiz Müsavat partiyası ilə iş ortaqlığımız ortaya çıxırdı. Belə alınırdı ki, ya 4 il biz xalqa yalan danışmışıq, Müsavat partiyası biz dediyimiz partiya deyilmiş, onunla əməkdaşlıq etmək olarmış və o, saxtakarlıq eləməmişdi o dövr üçün, ya da Lalə xanımla məndə onu saxtakar bilib, özümüz saxtakarlıq mövqeyinə yuvarlanırıq kimi bir qənaət var idi. O vaxt Əli bəy bizim mövqeyimizlə razılaşmadı və biz də Lalə xanımla onun dediklərini qəbul etmədik və “Azadlıq” bloku fəaliyyətinə bununla da xitam vermiş oldu. Biz, hörmət elədiyim Lalə xanımla 2010-cu il parlament seçkilərinə bir yerdə getdik. Buna görə də heç kəsdə o təəssürat yaranmasın ki, mən “Azadlıq” blokunu tərk eləmişəm. Əslində, “Azadlıq” blokunu AXCP tərk edib və 3 nəfərdən ikisi bir yerdə fəaliyyətini davam etdirərək, 2010-cu il seçkilərində biz Lalə xanımla, AXCP isə Müsavatla tandemdə seçkilərə qatılıb. 2010-cu ildə “Azadlıq” blokunun fəaliyyətinə xitam verilməsinin səbəbləri də bununla bağlıdır, başqa heç bir detal yoxdur.\n– Maraqlı bir şey dediniz ki, Əli Kərimlini o görüşdə başqa cür tanımısınız.\nEtdiyi təklifləri onun özünə yaraşdırmadım…\n– Necə tanıdınız?\n– O, bizim ikimizə aid olan məsələdir.\n– Xəyal qırıqlığına uğradınız?..\n– Təbii ki… Təbii ki… Onun mənə etdiyi təklifləri onun özünə yaraşdırmadım.\n– Çox ağır şərtlər irəli sürmüşdü?\n– Mənə heç kim şərt irəli sürə bilməz…\n– İndi dediniz ki, sizə şərt irəli sürüb.\n– O, əməkdaşlığın davam etdirilməsinin şərtlərini irəli sürdü. Mən də başqalarından onun haqqında eşitdiyimi birdən-birə onun əməli fəaliyyətində gördüm. Və çox təəssüf elədim.\n– Yəni indiyə kimi də Əli Kərimli ilə münasibətləriniz yoxdur?\n– Siyasi münasibətlərimiz yoxdur. Başqa münasibətlərdə isə “salaməleyküm”lərimiz qalır. Ancaq mən hesab edirəm ki, Azərbaycanda o iddiada olan şəxslər belə xırda məsələlərdə bir qədər fərqli mövqe nümayiş etdirməlidirlər. Ondan da başqa, ardıcıl olmaq siyasətdə çox mühümdür. Mən hesab edirəm ki, Əli Kərimlinin Müsavat partiyasını həmin illərdə reanimasiya etməsi, onu müxalifət düşərgəsinə – parlament seçkilərindəki fəaliyyətindən sonra, 2005-2010-cu illəri nəzərdə tuturam, çox böyük yanlış idi. Bu addımın yanlış olduğunu özü də gördü.\n– Altını çəkir yəni?\n– Altını çəkir təbii ki… Onların işbirliyi 2010-cu ilin iyun ayında bərpa olundu. 2013-cü ilin sentyabrında isə ayrıldılar. Müsavat partiyası Milli Şuranı tərk etdikdən sonra… Bizim mövqeyimizdə haqlı olduğumuzu həyat sübut etdi. Əlavə nəsə deməyimizə bu gün ehtiyac yoxdur.\n– Əli bəy, Lalə Şövkətlə münasibətləriniz varmı?\n– Lalə xanıma mənim çox dərin hörmətim var.\n– Bəs, o necə, siyasətdən gedib?\n– Mən hesab etmirəm ki, o da siyasətdən gedib. O, hal-hazırda mövcud imkanlarına uyğun fəaliyyət göstərir. Çünki siyasi fəaliyyət böyük maliyyə tutumlu fəaliyyətdir. Dinamikliyi tələb edir.\nLalə Şövkət kimi adamlar siyasətin özüdürlər\n– Lalə xanım siyasətdə necə fəaliyyət göstərir?\n– Partiyasının lideridir. Partiyasının siyasi xəttini müəyyənləşdirir. Bildiyim qədərilə partiyası ilə əlaqələri kifayət qədər intensivdir. Lalə xanım çapında olan və bayaq adını çəkdiyim adam da daxil olmaqla, elə adamlar heç vaxt siyasətdən gedə bilməzlər. Onlar siyasətin özüdürlər.\n– Amma yoxdurlar da axı…\n– “Yoxdurlar” məsələsində bir vətəndaş olaraq onları qınamağa da ehtiyac var. Mənə elə gəlir ki, bizim mətbuat vasitələri həmin çapda olan, ortaya iddia qoyan insanları tənqid etməlidirlər. Çünki bu gün Azərbaycan xalqının onların dəstəyinə, onların fəaliyyətinə, onların siyasi davranışlarına çox böyük ehtiyacı var. Bilirsinizmi, bizim siyasətçilər özlərinə mayak seçdikləri Məhəmməd Əmin Rəsulzadə ilə müqayisə etməlidirlər. Nəyə görə? Məhəmməd Əmin Rəsulzadə ən ümidsiz vaxtlarda belə Azərbaycan dövlətçiliyinə bağlı planlarında, ən imkansız vaxtlarında belə fəaliyyətini bir an da olsun dayandırmayıb. Bu gün “ümid yoxdur”, “güman yoxdur” kimi arqumentlər ölkədə prezident olmaq iddiasında olan şəxslərə yaraşmır. Mən bu yöndə çağdaş siyasətdə olmuş və olan şəxsləri misal gətirmək istəyirəm. Misal üçün, Nelson Mandela necə fəaliyyətini dayandıra bilərdi və deyə bilərdi ki, “bu gün aparteid hakimiyyətə qarşı mübarizə aparmaq mümkün deyil”? Və yaxud da Miyanmadakı Nobel mükafatlı xanım siyasətçini necə görməmək mümkündür ki, ən qatı diktatura şərtlərində belə mübarizəsini bir an da olsun dayandırmadı. Müsair dövrümüzdən Savçenkonu misal göstərmək yerinə düşər. Putin kimi əzazil bir avtoritar rəhbərlə, Ukraynada çevriliş edən bir dövlətin rəhbərilə hətta zindanda belə mübarizəsini dayandırmadı. Evlərinə çəkilib oturmuş şəxslərin – mən siyasi çapda nüfuzu olan şəxsləri nəzərdə tuturam – sabah fəaliyyətini davam etdirmək istəyəndə bəraətini bərpa etmək mümkün olmayacaq.\nM.Ə.Rəsulzadəni ziyarət etməmək, azərbaycanlı olmamaq deməkdir\n– Emin Ramiz soruşur ki, nə əcəb Respublika günündə M.Ə.Rəsulzadənin heykəlini ziyarət edir? Bu sual mənə də maraqlı gəldi. Sizin M.Ə.Rəsulzadə ilə probleminiz olmayıb ki?\n– (Gülür…) Mənim üçün də maraqlıdır ki, bu cür sual necə yaranır. M.Ə.Rəsulzadə Azərbaycan Demokratik Respublikasının, Azərbaycan dövlətinin qurucusudur. Həmçinin bu gün bütün siyasətçilərin öndəri və lideridir. M.Ə.Rəsulzadəni yad etməmək, onu ziyarət etməmək Azərbaycan dövlətçiliyini tanımamaq anlamına gəlir. Düzdür, mən Azərbaycanın dövlətçilik tarixini heç bir halda M.Ə.Rəsulzadə ilə bağlamıram. Bizim dövlətçilik tariximizin çox böyük, nəhəng kişiləri var. Mən hesab edirəm ki, M.Ə.Rəsulzadə bizim cümhuriyyətçilik tariximizin banisidir. Ona qədər olan sülalə dövlətlərinin – Azərbaycan tarixinin nəhəng dövlətləri – Atabəylər, Qaraqoyunlu, Ağqoyunlu dövlətləri, Səfəvilər imperiyası, Əfşarlar, Qacarlar imperiyasının nəhəng şəxsiyyətləri olub ki, Hindistandan Qara dənizə qədər Azərbaycan dövlətini formalaşdırıblar. M.Ə.Rəsulzadə onların davamçısıdır. M.Ə.Rəsulzadə onların ümumiləşdirilmiş obrazıdır. Hansına ki, bu gün əlimiz çatır – həm tarixi, həm də fiziki baxımdan. Ona görə də, M.Ə.Rəsulzadəni ziyarət etməmək, mənə elə gəlir ki, azərbaycanlı olmamaq deməkdir. Siyasətçi üçün isə bu, çox mənfi haldır. Mən bilmirəm ki, bu sualın müəllifi nədən belə təəccüblənib. Ola bilsin ki, o, bizim fəaliyyətimizdən məlumatsızdır və bu da bizim günahımız deyil.\nMənim üçün Əbülfəz Elçibəy iki simada mövcuddur\n– Emil Əfəndi yazır: “Dünən Əli müəllimi Novxanıda gördüm. “Antiböhran” deyilən koalisiya yaradıblar, 6-7 partiya üzvü ilə “M.Ə.Rəsulzadə” qışqırırdılar. Onlardan iki nəfəri Elçibəyi qəbul edir – M.Mirəlioğlu və Pənah Hüseyn. Bəs o necə, Elçibəyi qəbul edirmi?”\n– Yaxşı sualdır. Müəllifə təşəkkür edirəm. M.Ə.Rəsulzadə ilə bağlı bir məsələni də deyim. Bizim partiyanın mayın 28-də təsis olunması ADR-ə ehtiramdan gələn bir məsələ idi. O dövrdə bu günü məhz ona görə seçmişdik. O ki qaldı Əbülfəz Elçibəyə, zaman keçdikcə istənilən azərbaycanlı tərəfindən tanınan və dəyər verilən bir siyasətçidir. Mənim siyasi yaddaşımda Əbülfəz Elçibəy iki simada mövcuddur. Onlardan biri prezident Əbülfəz Elçibəydir, digəri isə siyasi mütəfəkkirimiz, ideoloqumuz, siyasi maarifçimiz olan Əbülfəz Elçibəydir. Onları fərqləndirmək lazımdır. Mən bu gün də hesab edirəm ki, Əbülfəz Elçibəyin prezident olması Azərbaycan Xalq Hərəkatının çox yanlış qərarı idi. Əbülfəz Elçibəy Azərbaycan milli fikrinin başında durmalı idi. Onun yetişdirdiyi kadrlar Azərbaycanda siyasi hakimiyyətə gəlməli idilər və siyasi hakimiyyətdə səhv etdikləri şəraitdə Əbülfəz Elçibəy onları dəyişməyə nail olmalı idi. Çünki Əbülfəz Elçibəyin Azərbaycan siyasətində bir müəllim missiyası var idi. O vaxt xalq hərəkatının başında olan insanların mütləq əksəriyyəti onun tələbələri idi. Əbülfəz Elçibəyi o statusdan – milli ideoloq statusundan prezident səviyyəsinə endirmək, mənə elə gəlir Azərbaycan siyasətinin, Azərbaycan milli-demokratik hərəkatının əlinin yalın qalması anlamını verdi. Sonradan da biz bunun fakt olaraq, şahidi olduq. Ona görə də mən prezident Əbülfəz Elçibəyi müəyyən məqamlarda haqlı saymasam da, ancaq fikir mütəfəkkiri Əbülfəz Elçibəy mənim üçün çox böyükdür, onun səsləndirdiyi fikirlər, onun səsləndirdiyi tezislər, onun cızdığı xətt, onun göstərdiyi siyasi vektor həqiqətən də çox nəhəng vektordur, Azərbaycan dövlətinin qayəsidir.\nOxu 1102 dəfə\nBu kateqoriyalar haqqda daha çox « Səhmdar İlham Əliyevdən kömək istədi: "Kərəm Həsənova “dur!” deməyin zamanıdır"\tParlamentdə növbəti qalmaqal - “Qanun layihəsini oxumamısınız” »


Nəşr edilib 06.12.2018 09:02 |\nNaxçıvan Muxtar Respublikasında miqrasiya proseslərinə dövlət nəzarətinin gücləndirilməsi, o cümlədən qanunsuz miqrasiyanın qarşısının alınması məqsədilə Dövlət Miqrasiya Xidməti tərəfindən həyata keçirilən tədbirlər bu ilin ötən dövründə də davam etdirilmişdir.\nXidmət tərəfindən muxtar respublika ərazisində qanunsuz yaşayan və qeydiyyatsız olan, habelə qanunsuz əmək fəaliyyəti ilə məşğul olan 13 əcnəbi aşkarlanaraq Azərbaycan Respublikasının qanunvericiliyinə uyğun olaraq barələrində müvafiq tədbirlər görülmüşdür. Ümumilikdə, ötən dövrdə Dövlət Miqrasiya Xidmətinə daxil olan 630 müraciətin 112-si əcnəbilərə Azərbaycan Respublikasında müvəqqəti və daimi yaşamaq üçün icazələrin, əmək fəaliyyəti ilə məşğul olmaq üçün iş icazələrinin verilməsi, eləcə də Azərbaycan Respublikasının vətəndaşlığına mənsubiyyətin müəyyənləşdirilməsi ilə bağlı olmuşdur. Həmçinin müraciətlərin hər biri ayrı-ayrılıqda Azərbaycan Respublikası qanunvericiliyinin tələblərinə əsasən araşdırılmış, müvafiq qərarlar qəbul edilmiş, olduğu yer üzrə qeydiyyatla bağlı 518 müraciət qeydə alınaraq icrası təmin olunmuş, həmin müraciətlərindən 200-ü elektron xidmətlər portalı və elektron poçt üzərindən qəbul edilmişdir.\nDövlət Miqrasiya Xidməti tərəfindən fəaliyyət istiqamətlərinə uyğun olaraq maarifləndirmə tədbirləri də həyata keçirilmişdir.


Azərbaycanlı zəvvarlar nəvaxt Vətənə qayıdacaqlar? - Azinforum.az İnformasiya Portalı\nAna səhifə / Şou Biznes / Azərbaycanlı zəvvarlar nəvaxt Vətənə qayıdacaqlar?\nAzərbaycanlı zəvvarlar nəvaxt Vətənə qayıdacaqlar?\nH.Babayev onu da qeyd edib ki, zəvvarların sağlamlıq vəziyyətləri normaldır: “Zəvvarlarımız arasında ağır xəstələnənlər yoxdur. Bir-iki nəfərdə günvurma, iki qadında isə ürək çatışmazlığı problemi yaranmışdı ki, onlara da həkimlərimiz tibbi xidmət göstərib. Hazırda vəziyyətləri yaxşıdır”. (“Report”)\nÖncəki Azərbaycanlı biznesmen oteldə məşuqəsi ilə rastlaşıb silaha əl atdı…\nNövbəti Rüşvəti səhvən başqasına verib – Bakıda müəmma


"Uçan adam" - UŞAQ NAĞILI | MANERA.AZ » Manera.Az\nTarix:4-08-2015, 11:45 Baxış Sayı:1076\nBeş yaşlı Ayxan sehirbaz olmaq istəyirdi. Hər axşam yatanda sehirli yuxular görürdü. Bir dəfə anası mağazaya getmişdi. Balaca oğlan evdə tək qalmışdı. Birdən qonaq otağından səs eşitdi. Qorxa-qorxa qapını açıb içəri baxdı. Gözləri kəlləsinə çıxdı. Otaqda Uçan adam var idi, o tərəfə, bu tərəfə uçurdu. Ayxanı görən kimi Uçan adam dedi:\n- Mən eşitdim ki, sən sehirbaz olmaq istəyirsən.\nUşaq qapının arasından başını yelləyib təsdiqlədi.\n- Mən sənə sehirli qüvvə verəcəm, ancaq, söz ver ki, onu xeyirxah işlərə sərf edəcəksən.\nAyxan o dəqiqə söz verdi ki, yalnız yaxşı işlər görəcək. Uçan adam ona inanıb sehirli qüvvə verdi və pəncərədən uçub getdi. Balaca tez ürəyində şokoladlı dondurma istədi. Bir də gördü ki, stolun üstündə qəşəng bir bağlamada dondurma var. Açıb ləzzətlə yedi. Əmin oldu ki, Uçan adam onu aldatmayıb.\nAnası gələndən sonra həyətə düşdü. Sehirli qüvvəsini uşaqlara göstərib öyünmək istədi. Həyət uşaqlarla dolu idi. Kimi top-top oynayırdı, kimi də qaçdı-tutdu. Özü yaşda olan Seymur isə Ayxangilin köhnə, rəngi tökülmüş, içi boş dəmir qarajlarının qabağında qumdan evcik düzəldirdi. Seymurdan xoşu gəlmirdi, həmişə sözləşirdilər. Yaxınlaşıb dedi:\n-\tBizim qarajın ağzında oynama!\n-\tEşitmədin, nə dedim? - Ayxan ayağı ilə basıb evciyi dağıtdı. Seymur qalxıb davaya hazırlaşanda, sehirli qüvvə ilə onu bir neçə dəfə göyə qaldırıb yendirdi. Seymurun qorxudan qıvrım saçları biz-biz oldu. Qaçıb güclə canını qurtardı. Digər uşaqlar da aradan çıxdılar.\nAyxan qonşu məhəlləyə keçdi. Gördü ki, həmişə onunla mübahisə edən uzun hörüklü balaca Narıngül skamyada oturub gəlinciklə oynayır. Uzaqdan oyuncağı yandırıb külə döndərdi. Qızcığazın az qaldı qorxudan ürəyi getsin, ağlaya-ağlaya evlərinə qaçdı.\n-\tİndi mənə heç kim heç nə deyə bilməz!\nSonra qollarını açıb göyə qalxdı. Uça-uça maşın yoluna çıxdı. Sürücülər çaşıb idarəetməni itirdilər. Çoxlu qəza baş verdi. Yolda bütün hərəkət dayandı.\nKənardan Ayxanın hərəkətlərini səbirlə izləyən Uçan adam, nəhayət səbrini saxlaya bilmədi. Başa düşdü ki, uşaq onu aldadıb. Yaxşı işlər əvəzinə, pis işlər görür. Tez onun sehrini əlindən aldı. Ayxan guppultu ilə yerə dəydi. Əl-ayağı əzildi, üz-gözü göyərib şişdi. Ağlaya-ağlaya evlərinə qaçdı. Bir daha sehirbaz olmaq arzusuna düşmədi. Çünki, verdiyi sözə əməl etməmişdi...


ali-shamil - Üzeyirbəy Hacıbəyli\nTürk Dünyasının Məşhurları 34\nAzərbaycan professional musiqi sənətinin və milli operasının banisi Üzeyirbəy Hacıbəylinin ömür yolu və yaradıcılığı...Әli Şamil\nGöndərmə 25.09.2010 08:22:53 UTC\nGüncəlləmə 25.09.2010 08:22:53 UTC\nHər il sentyabrın 18-də Azərbaycan radio və televizyalarında bütün gün boyu Üzeyir bəyin əsərlərini səsləndirmək və göstərmək bir ənənəyə çevrilib. Çünki həmin gün böyük ürəkli vətandaş, bəstəkar Üzeyir bəyin doğum günüdür.\nÜzeyir Əbdülhüseyn oğlu Hacıbəyli (Hacıbəyov) 1885-ci ildə anadan olub. Musiqi beşiyi kimi tanınan Şuşada boya başa çatır. İlk musiqi müəllimi də Azərbaycan musiqisinin gözəl bilicisi, dayısı A.Əliverdibəyov olur.\nKiçik Üzeyir Şuşadakı ikisinifli rus-tatar məktəbini bitirdikdən sonra valideyinləri onu Qori Müəllimlər Seminariyasında oxumağa göndəriblər. Zaqafqaziyada yerli məktəblər üçün kadr hazırlayan bu təhsil ocağı məzunlarının cəmiyyətdə tutduğu mövqeyə görə böyük şöhrət qazanır.\n1899-1904-cü illərdə Qori Seminariyasında oxuyan Üzeyir özünün gələcəkdə tanınmış bir şəxsiyyət olacağını görürdü. Milliyətcə Rus olan müəllimləri isə gənc Üzeyirin bu hərəkəətlərindən heç də xoşlanmırdılar və ona inamsız yanaşırdılar.\nSeminariyasında ədəbiyyat, tarix, riyaziyyat, coğradiya və b. dərslərlə yanaşı tələbələrə nəğmə dərslərində musiqi alətlərində çalmağı da öyrədirdilər. Üzeyir bu imkandan istifadə edərək skripka və baritonda çalmağı öyrənir.\nRus dili və təhsil proqramı əsasında Avropa mədəniyyətiylə də yaxından tanış olan Üzeyir Avropa musiqi klassiklərinin əsərlərini, xalq mahnı nümunələrini nota köçürməyi də burada öyrənir. Onunla bir sinifdə oxuyan Qüzey Qafqazın Qroznı şəhərindən gəlmiş Müslüm Maqomayelə dostlaşır. Hər iki dost Tiflisə gəzməyə gedərkən tatar ziyalılarından olan Teroqulovlarla tanış olurlar. Bu tanışlıq sonradan qohumluğa şevrilir. Terequlovlar ailəsinin kürəkəni olurlar.\nÜzeyir seminariyanı bitirdikdə, yəni 1904-cü ildə onu Cəbrayıl qəzasının Hadrut kəndində müəllim işləməyə göndəriblər. Millətinin maariflənməsi, vətəninin Rus işğalından azad olmasi üçün daha səmərəli işlər görmək arzusuyla yaşayan gənc Üzeyir sürətlə inkişaf edən neft Bakısına gəlir. Bakıda Bibiheybətdə, sonralar isə "Səadət" məktəbində müəllim işləməyə başlayır. Müəllim işləməklə yanaşı "Kaspi", "Həyat", "İrşad", "Tərəqqi", "Həqiqət", "İqbal", "Yeni İqbal" qəzetlərində və "Molla Nəsrəddin" jurnalında "Ordan-burdan", "O yan-bu yan" və s. başlıqlar altında "Ü", "Filankəs", "Behmankəs" və s. gizli imzalarla dövrün mühüm ictimai-siyasi, maarifçilik məsələlərinə dair çoxlu məqalə, felyeton və satirik miniatürlər çap etdirir. Onun gənclik illərində millətini qəflət yuxusundan ayıltmaq məqsədilə yazdığı publisistik məqalələrin bir çoxu bu gün də aktuallığını itirməyib. Üzeyirbəy sonrala musiqi yaradıcılığı ilə məşğul olmasaydı belə 1905-1920-ci illərdə yazmış olduğu məqalələrilə publisistikamız və ictimai fikir tariximizdə qalacaqdı.\n22 yaşlı Üzeyir 1907-ci ildə Azərbaycan türkcəsində "Hesab Məsələləri" və "Mətbuatda İstifadə olunan Siyasi, Hüquqi, İqtisadi və Əsgəri Sözlərin Türki-Rusi və Rusi-Türki Lüğəti" kitablarını nəşr etdirir.\n1908-ci il yalnız Üzeyirbəyin həyatında deyil, Azərbaycanın müsiqi həyatında bir dönüş nöqtəsinə çevrilir. Yanvarın 12-də akademik musiqi təhsili görməmiş Üzeyirbəyin muğam əsasında yazdığı "Leyli və Məcnun" operası Bakıda Hacı Zeynalabdin Tağıyevin teatrında göstərilir. Bununla da müsəlman Şərqində opera sənətinin əsası qoyulur.\nÜzeyirbəy operanın librettosunu Füzulinin eyni adlı poeması, musiqisini isə muğamlar və xalq mahnıları əsasında yazır. Üzeyirbəyin bu təşəbbüsü heç də birmənalı qarşılanmır. Dövrü mətbuatda onu kəskin tənqid edən məqalələr, karikaturalar çap olunur. Lakin Üzeyirbəy ruhdan düşmür. 1909-1915-ci illərdə bir-birinin ardınca "Şeyx Sənan" (1909), "Rüstəm və Söhrab" (1910), "Şah Abbas və Xurşud banu" (1912), "Əsli və Kərəm" (1912), "Harun və Leyla" (1915) operalarını yazaraq səhnəyə qoyur. Xalq dastanı əsasında bəstələdiyi "Əsli və Kərəm" operasında isə ilk dəfə muğamatla bərabər aşıq musiqisindən də istifadə edir.\nÜzeyirbəy Azərbaycanda musiqili komedya və operettanın da əsasını qoyur. Liberettosunu da özünün yazdığı "Ər və Arvad", "O olmasın, bu olsun"(Məşədi İbad) operettaları 1910-1911-ci illərdə səhnəyə qoyulub. Hər iki əsər tamaşacılar tərəfindən böyük məhəbbətlə qarşılanır .\nÜzeyirbəy musiqi təhsilini artırmaq üçün 1911-ci ildə Moskvaya gedərək filarmonik cəmiyyətin musiqi kurslarında, 1913-cü ildə isə Peterburq konservatoriyasında oxuyur. Peterburqda musiqi təhsilini təkmilləşdirərkən ona dünya şöhrəti qazandıran "Arşın mal alan" musiqili komediyasını yazıb. Hacıbəylinin "Arşın mal alan" operettası 50-dən çox dilə çevrilmiş və onu bir neçə dəfə ekranlaşdırmışlar.\nAzərbaycan Xalq Cümhuriyyətini qurulmasında fəal iştirak edən Üzeyir Hacibəyli hökümətin ən nüfuzlu qəzeti “Azərbaycan”a redaktorluq edib. Xalqı işğalçılara qarşı mübarizəyə səsləyən məqalələrini bir çoxunu da bu qəzetdə çap etdirir.\nBolşeviklər Azərbaycan Xalq Cümhuriyyətini işğal etdikdən sonra Üzeyir Hacıbəyliyə rəsmi dairələrdə münasibət pisləşsə də onu əvəz edəcək kadr da tapa bilməyirlər. Yeni hökümət işlərini qaydaya salanadək keçmiş kadrlardan istifadə etmək məcburiyyətində idi. Üzeyirbəy bu çətin şəraitdə də vətəninə və xalqına bacarıqla xidmət edərək 1921-ci ildə Azərbaycan Dövlət Türk Musiqi Məktəbini, konservatoriya yanında ilk çoxsəsli Azərbaycan xor kollektivi təşkil edir. 1926-cı ildən Azərbaycan Dövlət Konservatoriyasında nəzəriyyə, harmoniya, Azərbaycan musiqisinin əsasları fənlərindən dərs deyən Üzeyirbəy 1927-ci ildə bacanağı, “Şah İsmayil” və “Nərgiz” operalarının müəllifi Müslüm Maqomayevlə birgə “Azərbaycan Türk el nəğmələri" məcmuəsini çap etdirir. 1931-ci ildə yaradılan Azərbaycan Radio Komitəsi yanında ilk notlu xalq çalğı alətləri orkestri də Üzeyirbəyin səmərəli və uzaqgörən fəaliyyətinin nəticəsi idi.\nSovet dövründə Ü.Hacıbəyli bəstəkarlıqdan daha çox elmi-pedaqoji fəaliyyətlə məşğul olur. “Koroğlu” operası ona nəinki böyük nüfuz qazandırır, həm də bəstəkarı 1937-ci il repressiyasından qurtarır.\n1937-ci il aprelin 30-da Azərbaycan Opera və Balet Teatrında ilk dəfə tamaşaya qoyulan "Koroğlu" operası (librettosu H.İsmayılov və M.S.Ordubadinindir) Hacıbəyov yaradıcılığının zirvəsini təşkil edir. Üzeyir bəy ilk dəfə klassik opera formasına riayət edərək bitkin ariyalar, kütləvi xor səhnələri, müxtəlif ansambllar, balet nömrələrivə s.yaradır. Bəstəkar "Koroğlu" operasında simfonik orkestrin tərkibinə Azərbaycan xalq musiqi alətlərini daxil edərək orkestrin rəngarəng səslənməsinə nail olur.\nBəstəkarı 1935-ci ildə Azərbaycan Əməkdar İncəsənət Xadimi, 1938-ci ildə SSRİ Xalq Artisti adına layiq görüblər. 1941 və 1946-cı illərdə SSRİ Dövlət Mükafatı Laureatı olur.\n1940-cı ildə elmi-pedaqoji fəaliyyətinı görə professor seçilən Üzeyir Hacıbəyli 1945-ci ildə yeni yaradılan Azərbaycan Elmlər Akademiyasının akademiki və akademyanın İncəsənət İnstitutunun direktoru təyin edilir.\n1928-ci ildə Azərbaycan Dövlət Konservatoriyasına rektor təyin olunan Üzeyirbəyi keçmişdəki ictimai fəaliyyətinə görə vəzifədən uzaqlaşdırsalar da 1939-cu ildə yenidən həmin vəzifəyə bərpa edilir və ömrünün sonunadək də orada işləmişdir.\nÜzeyir bəy Azərbaycan milli musiqisini Qərbi Avropa bəstəkarlıq məktəblərinin nailiyyətləri, forma və janrları ilə zənginləşdirmiş, Azərbaycan və ümumiyyətlə Şərq musiqisinin gələcək inkişaf perspektivlərini, estetik prinsiplərini müəyyənləşdirmişdi. Ömrünün son illərində yazdığı “Azərbaycan xalq musiqisinin əsasları” kitabı yalnız Azərbaycanda deyil, Yaxın Şərqdə bu mövzuda yazılmış dəyərli tədiqatdır. O, bu əsəri və məqalələrilə müasir Azərbaycan elmi musiqişunaslığının əsasını qoymuşdur.\nYUNESKO-nun görkəmli şəxsiyyətlərin ildönümü və 1985-ci ilin mühüm hadisələri təqviminə əsasən Hacıbəylinin yubileyi beynəlxalq miqyasda qeyd edilmişdi.\nBəstəkarın qardaşları Zülfüqarbəy bir neçə opera və operetta yazmış, Ceyhunbəy isə ictimai siyasi fəaliyyətinə görə Parisdə mühacir həyatı yaşamağa məcbur olmuşdur.


BMT-də çıxış edən Paşinyanın fikirləri ölkəsində narazılıq yaratdı - Azinforum.az İnformasiya Portalı\nAna səhifə / Dünya / BMT-də çıxış edən Paşinyanın fikirləri ölkəsində narazılıq yaratdı\nErmənistanın baş naziri Nikol Paşinyanın BMT Baş Assambleyasının 76-cı sessiyasında videoformatda etdiyi çıxışı ölkəsində narazılıqla qarşılanıb.\nAzvision.az xəbər verir ki, yerli media ölkə başçısının fikirlərini qənaətbəxş hesab etməyib.Siyasətçilər isə Ermənistanı uçuruma yuvarlayan rəhbərin hansı üzlə BMT sessiyasında çıxış etdiyini sual edirlər.\nO yenə də özünün “inqilabı” üçün ucuz reklamla məşğul olacaq və əvvəlki sələflərini tez-tez tənqidlərlə xatırlayacaq. Həmçinin sponsorlarının təşəbbüsü ilə Rusiyanın “bağına” daş atacaq.\nAncaq maraqlı olan budur ki, indi “qərb layihəsi” deyilən proseslər artıq İrəvanın qapısı önündədir və o insanları küçələrə çıxmağa sövq edir. Yeni hadisələr gözlənilir, Ermənistan yeni kapitulyasiya ərəfəsindədir.\n– Belə normaldır, nəinki keyfiyyətsiz və anlaşılmaz ingilis dilində danışmaq ola.\nAmma o Azərbaycan Prezidentinin dünən təqdim etdiyi 40 dəqiqəlik çıxışı-mesaj və ittihamlarına cavab olaraq qeyri -kafi və çox zəif görünürdü… Hətta səs tonu da düşmən qarşısında məğlub olan bir lider təəssüratı yaradırdı.\nKapitulyantın dediyinə görə, düşmən Sotk-Xoznavar ərazisində Ermənistan respublikasının suveren ərazisinə “girib” və o qüvvələri geri çəkməyi təklif etdi. Ancaq düşmənin Sünikin Vorotan sektoruna daxil olması haqqında bir söz deyilmədi…\nÖncəki Sabiq XİN rəhbəri İran diplomatının səfərini şərh etdi: “Azərbaycan bu yola getmədi”\nNövbəti Azərbaycanın COVİD-ə qalib gəlməsinə az qalıb… – İnfeksionist


İqtisadiyyat » Səhifə 5 » Yeni Səs İnformasiya portalı\nPutin Qazprom monopolya vəziyyətindən sui-istifadə etməməlidir deyib (4-06-2014, 23:02)\nPutin Yanacaq-Enerji Kompleksinin (YEK) inkişafı məsələləri ilə bağlı yığıncaqda qazın nəql olunmasında Qazprom monopolya vəziyyətindən sui-istifadə etməməlidir-deyə bəyan edib.\n“Bəlli bazar dairəsi olan Qazprom, eyni zamanda boru kəməri sisteminin də sahibidir. Monopolyaçı kimi qazın nəql olunmasında bu vəziyyətindən sui-istifadə etməməməlidir”-deyib Putin.\nMedvedev Ukrayna qaza olan borcunu ödəməzsə, iyunun 3-dən qazı kəsəcəklərini deyib (14-05-2014, 20:55)\nAŞ Ukrayna mallarına gömrüyü rəsmən ləğv etdi (22-04-2014, 23:14)\nRusiya büdcəsi 2014-cü ildə 1 trln. rubl kəsirlə olacaq (17-04-2014, 00:44)\nRusiya büdcəsinin 2014-cü ildə iqtisadi və maaliyyə bazarında mürəkkəb şərait üzündən 1 trln. rubdan artıq kəsiri olacaq. Bu açıqlama ilə jurnalistlər qarşısında Rusiya maaliyyə nazirliyinin uzunmüddətli strateji planlaşdırma departamentinin direktoru Maksim Oreşkin çıxış edib.\nAvropa Şurası soveti Ukrayna mallarının gömrüyünu ləğv edir (14-04-2014, 19:33)\nAvropa Şurası soveti xarici işlər naziri səviyyəsində keçirilən yığıncaqda Ukrayna mallarının ixracına görə gömrüyün birtərəfli şəkildə ləğv olunması təklifini təsdiq edib. Bu haqda sovetin mətbuat xidmətinin məlumatında deyilir.\n"AŞ-da görüş Ukrayna mallarına qoyulan gömrüyün birtətəfli şəkildə ləgv eilməsinin həlli ilə başlayıb.Ukrayna biznesi üçün birbaşa təkan 500 milyon avro "-deyə İsveç XİN-nin başçısı Karl Bildt Twitter səhifəsində belə yazıb.\nBundan əvvəl Ukrayna XİN məlumat vermişdi ki, prosedur qaydalarına görə AŞ-nın Ukrayna üçün ticarətlə bağlı güzəştlər paketi AŞ nazirlər sovetində təsdiqindən sonra qüvvəyə minəcək.\nKömrük İttifaqı ölkələrinin vahid valyutası- "altın" gəlir (10-04-2014, 14:45)\nOnu yaratmaq 2025-ci ilə planlaşdırılmışdı, lakin Qərb ölkələri və ABŞ-ın Rusiyaya qarşı iqtisadi sanksiyaları bu prosesi tezləşdirməyi və 3-5 ilə başa çatdırmağı diktə edir.\nAltın 2025-ci ilə RF, Qazaxıstan və Belorusiyanın yeganə valyutası olacaq. Çox kəskin beynəlxalq iqtisadi sanksiyalar tətbiq olunacaq təqdirdə isə bu pul vahidi yaxın 5 ildə dövriyyəyə girə bilər.\nQlazev ABŞ sanksiya tətbiq edərsə, Rusiya dollardan imtina edər deyir (4-03-2014, 14:57)\nRusiyada Estoniyadan süd və balıq məhsulları gətirilməsinə qadağa qoyuldu (9-01-2014, 18:03)\nGörük İttifaqına görə 15 milyard dollar (23-12-2013, 21:55)\nRusiya istənilən vaxt Ukraynaya verdiyi 15 milyard dolları geri tələb edər\nRusiya istənilən vaxt Milli rifah fondundan Ukraynaya ayırdığı 15 miyard dolları geri tələb edə bilər. RF-in baş nazirin müavini İqor Şuvalov bu bəyanatla çıxış edib.\nDövlət Duması Rusiyada dolları dövriyyədən çıxarmağı düşünür (14-11-2013, 00:05)\nRublu atdan salıb, Rusiya iqtisadiyyatını ata mindirmək... (20-06-2013, 13:13)\nRF Mərkəzi Bankının birinci müavini Aleksey Ulyukaev hesab edir ki, rublun zəifləməsi Rusiya iqtisadiyyatına kömək edə bilməz.\nRusiyada benzinin qiyməti yayın sonuna kimi artacaq (3-06-2013, 13:51)\nYanacaq bazarında yeni şok düşdü. İyunun 1-dən xaricə ixrac olunan neftin 1 tonu üçün rüsum rekord həddə-199,8 dollara kimi yüksəlir. Belə bir tədbir "qara qızılın" qiymətin armasına səbəb olacaq. Buna görə Rusiya nefti ölkə daxilində saxlayacaq, lakin belə olan halda benzinin qiymətini ucuzlaşacağını gözləməyə dəyməz.\nIxrac rüsumları neft qiymətlərindən asılı olaraq müəyyən edilir. Neft nə qədər bahadırsa, rüsum da yüksək olur. Yanacaq bazarının ekspertləri əmindirlər ki, rüsumn artması ölkə daxilində neft ehtiyatı formalaşdıracaq. O, emala və benzin istehsalına gedəcək. Yalnız avtomobil həvəskarları bundan yaxşı bir şey gözləməsinlır, çünki yanacağın qiyməti düşməyəcək.\nNeft emalı zavodlarında istehsal həcmi yaxşıdır. Neft bazalaraında coxlu ehtiyat tolandığından və Belarusiyadan stabil olaraq benzin gətirildiyindın yanacağın topdan satış qiymətləri aprelin 1-dən enməyə başlamışdı. Yalnız 2013-cü ilin birinci rübündə Sankt-Peterburq Beynəlxalq xammal ehtiyatları birjasının ticarət meydanında 150 min ton Belarus benzini satılıb.\nRusiya neft emalı zavodlarının profilaktik təmirə dayanması neft ehtiyatları toplanmasına təsiri oldu. O zaman da yanacaq qıtlığı yaşanmadığı kimi, indi də olmayacaq və gözlənilmir. Regionlara danışma da qaydasındadır.\nEkspertlər yanacağın qiymətində hələ ki bir az fasilə olacağına inanırlar. Lakin bundan sonra yanacağın qiyməti mütləq artacaq. Benzin aksizlərin artmasında yüksək dərəcəli təmizləmə də əhəmiyyətli yer turur ki, bu da yayın ortalarına planlaşdırılır. Benzinin qiymətinin yenilənmısinə yönəlik olan bu amil rüsumun dəyişməsinə güclü təsir edəcək.\nBazar ertəsindən Rusiyada Amerika ətləri olmayacaq (9-02-2013, 20:23)\nHəftənin birinci günündən Amerika ət məhsulunun Rusiyaya gətirilməsinə qadağa qoyulması həyata keçiriləcək. Bu sanksiyanın tətbiq edilməsi ABŞ-da heyvanları raktopaminlə qidalandırılması ilə bağlıdır-deyə Gennadi Anişenko “Besti v subbotu” proqramına danışıb.\n“Qazprom” Türkiyəyə qaz idxalı ilə bağlı 30 illik müqavilə bağladı (27-11-2012, 17:12)\nBotas şirkətinin almaqdan imtina etdiyi qaz Türkiyənin dörd xüsusi şirkətləri arasında paylaşdırıldı.\nİran-Türkiyə sərhəddində qaz kəməri partladı (8-10-2012, 15:25)\nTürkiyənin İranla sərhəddində qaz kəməinin partlaması ilə bağlı ölkənin hökümət orqanları məlumat verib.\nPartlayışın səbəbı hələlik məlum olmasa da, kürd silahlılarının əvvələr də belə bir hücum törətdiklərinə əsaslanaraq bu partlayışı da onların etdiyi ehtimal olunur. Xəbər verildiyi kimi, Türkiyədə təmir işləri getdiyi üçün İrandan qaz verilməsi müvəqqəti dayandırılıb.\nRusiyada spirtli içkilərə qadağa bərkiyir (21-09-2012, 13:03)\nUlyanovsk vilayəti qadağalara ərzaq dükanlarından spirtli içki satılmaması ilə başlamağı planlaşdırır. Bu ideyanı bir neçə paytaxt deputatı bəyənib.\n2013-cü ildə Rusiya əmək bazarına 1,75 milyon qastarbayter tələb olunacaq (18-09-2012, 14:51)\nRusiya Əmək və sosial inkişaf nazirliyinin məlumatına görə gələn il xarici işçilər üçün 1,75 milyon kvota verilməsi nəzərdə tutulur.\nBu günlərdə Rusiya Əmək və sosial inkişaf nazirliyi ölkəyə xarici işçilərin dəvət olunması ilə bağlı ərizə qəbulunu yekunlaşdırıb. Nazirliyin mətbuat xidmətindən verilən məlumata görə Rusiya kompaniyaları gələn ildə 1 225 907 xarici işçi cəlb olunması üçün əzrizə veriblər, bir il əvvəl isə faktiki 1 267 978 nəfər tələb olunurdu.\nRublla dolların “qaçdı-tutdu”su davam edir (18-09-2012, 14:04)\nSon aylarla nisbətdə dolları özündən mümkün qədər uzaqlaşdıran rubl bu gün günə geriləmə ilə başlayıb. Valyuta zənbilində üstə çıxan rubl bu gün 29 qəpik fərqi ilə aşağı düşüb.\nSamara vilayəti Azərbaycanlıları Liqasından koronovirusla mübarizə tədbirlərinə dəstək - (Dünən, 21:41)\nMəcburi köçkün Şəfiqə nənə yaşlılara qayğısından dolayı Mehriban xanıma təşəkkür etdi - (Dünən, 20:33)


Əgər sabah açılsa (ing. If Tomorrow Comes) - 3 seriyadan ibarət mini-serialdır. 1986-cı ildə ABŞ yazıçısı Sidni Şeldonun eyni adlı romanı əsasında çəkilmişdir. Baş rolları Medolin Smit Osborn, Tom Berencer, Liam Nison və Devid Keyt ifa edir. Filmin rejissoru və prodüserlərindən biri 1983-cü ildə çəkdiyi "Rəhbərlər" adlı mini-seriyalı bədii televiziya filminə görə Emmi mükafatıına layiq görülən ABŞ rejissoru Cerri Londondur. "Əgər sabah açılsa" mini-serialı Cerri Londonun rejissorluq və prodüserlik etdiyi "Rəhbərlər" mini-serialından sonra ən yaxşı filmidir. Treysi Uotni rolunu ifa edən Medolin Smit-Osborn bu filmdən əvvəl digər filmlərdə epizodik rollarda çıxış etmişdir. Bu film onun ilk baş rolda çəkildiyi filmdir. Filmin musiqisini İngilis bəstəkarı Nik Bikat bəstələmişdir. Andre Trenyan adlı psixopat detektiv olan "Deniel Kuper" rolunu Devid Keyt ifa edir. Filmdə Treysinin ilk sevgilisi Çarlz Stenhoup rolunu Con Loflin, ona oğurluqda kömək edən Ceff Stivens rolunu isə Tom Berencer ifa edir. "Əgər sabah açılsa" filmində mafiya bandası tərəfindən həbsxanaya atılan, lakin buna baxmayaraq başına gələcəyi bütün bu hadisələrin üstəsindən gələn Treysinin həyatından danışılır. Azərbaycanda isə ilk dəfə "Əgər sabah açılsa" filmi ANS TV kanalında göstərilmişdir.Mündəricat\n6 Dünya kanallarında\nƏsərin baş qəhrəmanı olan Treysi Uitni Filadelfiya Bankında Ey-Bi-Em Operatoru işləyən gənc, gözəl və ağıllı qadındır. Bu əhvalat Treysi Uitni ilə Yeni Orleanda yaşayan, vəfat edən həyat yoldaşının biznesinin qeydinə qalan anası Doris Uitninin telefon xətti danışığında baş verir. Treysi anasına biznesmen olan III Çarlz Stenhoupla ailə həyatı quracağı haqqında danışır. Doris Treysi ilə görüşdükdən sonra qəflətən özünə sui-qəsd edir. Bundan xəbər xəbər tutan Yeni Orleanın Polis Leytenantı dərhal dəlil tapmağa çalışır. Treysi anasının hansı səbəbdən ölməsi xəbərini alır. Treyso öyrənir ki, Co Romano Yeni Orleanda mafiya bandası başçısı Antoni Orsattinin baş köməkçisidir. Məhkəmə zamanı Doris ona dələduzluq edən Ortassini mühakimə etmək üçün pulu qalmamışdı. Bu səbəbdən Treysinin anası özünə sui-qəsd edir.\nTreysi Romanoya qarşı artıq kini vardır. O, Romanın bu işdə əli olduğunu, məhz onun dili ilə söyləməsinə səy göstərir. Treysi bu səbəbdən silahlar almağa başlayır ki, Romanonu bununla qorxuda bilsin. O, Romanonun evinə gəlir. Romano ona içməyi təklif edir. Treysi Romanoya tapança çəkərək, onun həqiqətən bu işdə əli olduğunu yazmağı məcbur edir. Lakin Romano onun əlindən silahı alaraq, hücum edir. Uzun müddət mübarizədən sonra atəş açılır. Treysi qorxu içindədir. Ona görə ki, atəş açılan zaman güllə Romanoya dəymişdir. Artıq Romano ölmüşdür. Treysi isə dəhşət içindədir. Treysi dərhal xəstəxanaya zəng vurur. Zəng vurduqdan sonra Treysi Aeroporta qaçmağa başlayır. Lakin Treysi qaça bilmir. Onu iki polis işçisi həbs edir.\nTreysi öyrənir ki, Romano hələ də sağdır. Atəş açılan zaman güllədən ağır yaralanmışdır. Məhkəmə zamanı Tresini mühakimə etməyə başlayırlar. Vəkillər Treysini qətlə əl atmasını və qətl törədilən zaman şəkilin oğurlanmasını söyləyirlər. Treysinin vəkili Perri Poup (mafiya bandasına işləyir) adında vəkil olur. Perri Poup Treysiyə deyir ki, hakim Lourens (mafiya bandasına işləyir) qarşısında günahkar olduğunu qəbul etsin. Həmçinin, Poup ona inandırır ki, həbs cəzası cəmi üç ay olacaq. Treysi başa düşür ki, Perri Poup və Lourens mafiyanın banda başçısı Antoni Orsattiyə işləyirlər. Antoni Orsatti və Co Romano Treysini məhv etməyi planlaşdırıblar. Treysiyə məhkəmə zamanı 15 il həbs cəzası təyin edirlər. Treysi Cənubi Luiziana ştatında yerləşən qadınlar üçün həbsxanaya göndərilir. Niaşnlısı Çarlz ona heç bir şans vermir və onu hələ doğulmamış uşağı ilə birgə atır. Treysi çətin həbsxana həyatı keçirməyə başlayır. Treysi özünə söz verir ki, özünə və anasına zərər verən insanların hamısından qisas alacaq. Məhz bu sitatdan da kitabın adı götürülüb. Haradakı, Treysi onlardan qisas alacaq, əgər sabah açılsa:“O onları hesab verməyə məcbur edəcək ... O, səhər düşündü. Əgər sabah açılsa”\nTreysi Nyu-Yorkda iş tapa bilmir. Bu səbəbdən oğurluq edir. Buna Treysiyə Ceff Stivens kömək edir. Ceff Stivens məharətli dələduz və oğrudur. Stivens Treysidən qiymətli daşını oğurlayır. Bunun əksinə gedərək Treysi ondan qiymətli daşını geri götürür. Bundan sonra Treysi Böyük Britaniyaya yola düşür. Lakin onun izinə Hünter Hartoq düşmüşdür. Hünter isə psixi xəstədir. O, balaca olan vaxtı anasını başqası ilə birlikdə görür. Bu səbəbdən anasını bıçaqla öldürür. Buna görə də, psixi pozğunluq yaşayır.\nTreysi muzeylərdən qiymətli daşlar, şəkilləri və başqalarını oğurlamağı planlaşdırır. Burada Treysi Ceff ilə yenidən görüşür. Bir neçə müddət keçdikdən sonra onların əlinə çoxlu pullar keçir. Bu hadisədən sonra Treysi və Ceff birlikdə yaşamağa, həmçinin, ailə həyatı qurmağı Braziliyada planlaşdırırlar. Hünter Hartoq onların izinə düşməsinə baxmayaraq, başqa polislərlə bərabər Treysi ilə Ceffi tuta bilmir. Lakin qısa müddətdən sonra Hünten Treysini tapır. Bu zaman onlar arasında mübarizə gedir. Mübarizənin sonunda Ceff özünü otağa çatdıraraq, Hünterin başından zərbə vurur. Hünter yarı huş halda qalır. Treysi və Ceff bu hadisədən sonra qanundan kənar iş görməyərək Braziliyaya getməyə və həmin ölkədə evlənməyə hazırlaşırlar. Filmin sonunda onların bir-birinə daha heç bir vaxt oğurlamacaqlar demələrinə baxmayaraq, Treysi yenidən oğurluq planı hazırlayır.\nRollardaMedolin Smit Osborn — Treysi Uitni\nPiter Birl — Komissar Uilyams\nKerol Paunder — Ernetin LittlçepRiçard Killi — Hünter Hartoq\nSendi Martin — QledisPiter Benks — Konrad Morqan\nShe was going to make them pay… Tomorrow, she thought. If tomorrow comes (azərb. O onları hesab verməyə məcbur edəcək ... O, səhər düşündü. Əgər sabah açılsa)\nThe excitement is in the chase (azərb. Həyəcan təqibdədir)\nFilmin ilk saundtrek albomu 1986-ci ildə istehsal edilmişdir. Albomdakı bütün treklərin bəstəkarı Nik Bikatdır. Albomda onun tərəfindən bəstələnən filmin giriş mahnısı olan "If Tomorrow Comes Theme" treki xüsusilə seçilir. Albom 11 treki ehtiva edir.№AdıMüddəti\n1.«Tracy Does Tai Chi»2:52\n7.«USA-USSR Chess Match»4:24\n8.«Arrival in London»2:57\n11.«If Tomorrow Comes Theme»2:57\nÖlkələrdə adı və çıxış tarixi\nFilmin çəkilişi 1985-ci ilin sonuna kimi davam etmişdir. Orijinal roman 1985-ci ildə dərc edilmişdir. "Əgər sabah açılsa" filminin ilk çıxış tarixi 16 Mart 1986-ci il tarixində baş tutmuşdur. Filmin davam etmə müddəti Böyük Britaniya versiyasına görə 304 dəqiqədir. Daha sonra filmin çıxış tarixi 13 May 1989-ci il tarixində İsveçdə baş tutmuşdur. İsveç dilində filmin adı "Tracys hämnd", yəni "Treysinin qətli" kimi səslənir. "Əgər sabah açılsa" filmi bir çox dünya ölkələrinin efirlərində göstərilmişdir. Rusiyanın "HTB" kanalında bir neçə il bir-birinin ardınca filmin bütün seriyaları verilmişdir. Azərbaycanda isə ilk dəfə "Əgər sabah açılsa" filmi ANS TV kanalında hər gün bir seriya olmaq şərtilə bir neçə dəfə göstərilmişdir.ÖlkəDilAdıÇıxış tarixi\nABŞİngilis diliIf Tomorrow Comes16 Mart 1986\nAlmaniyaAlman diliRache ist ein süßes WortRəsmi çıxış tarixi yoxdur\nAzərbaycanAzərbaycan diliƏgər sabah açılsaRəsmi çıxış tarixi yoxdur\nAvstraliyaİngilis diliSidney Sheldon's If Tomorrow ComesRəsmi çıxış tarixi yoxdur\nBraziliyaPortuqal diliSe Houver AmanhãRəsmi çıxış tarixi yoxdur\nBöyük Britaniyaİngilis diliIf Tomorrow ComesRəsmi çıxış tarixi yoxdur\nİspaniyaİspan diliSi hubiera un mañanaRəsmi çıxış tarixi yoxdur\nİsveçİsveç diliTracys hämnd13 May 1989\nFransaFransız diliLes diamants de la vengeance və ya Si c'était demainRəsmi çıxış tarixi yoxdur\nPortuqaliyaPortuqal diliSe o Amanhã ChegarRəsmi çıxış tarixi yoxdur\nPolşaPolyak diliJesli nadejdzie jutroRəsmi çıxış tarixi yoxdur\nRusiyaRus diliЕсли наступит завтраRəsmi çıxış tarixi yoxdur\nFinlandiyaFin diliJos huominen tuleeRəsmi çıxış tarixi yoxdur\nDanimarkaDanimarka diliListetyv på høje hæleRəsmi çıxış tarixi yoxdur\nYunanıstanYunan diliAn to avrio ertheiRəsmi çıxış tarixi yoxdur\n"Əgər sabah açılsa" mini-serialı 1 mövsümdən ibarət 3 uzun metrajlı filmlərdən ibarətdir. İlk dəfə 15 Mart 1986-cı ildə ABŞ-ın "CBS" kanalında göstərilmişdir. Mini-serial 1996-cı ildə Fransanın "M6" və "Téva" kanallarında efirə verilmişdir. Fransada DVD-də "Koba Films Video" tərəfindən hazırlanaraq buraxılmışdır. İsveçdə DVD-də 8 Oktyabr 2008-ci ildə satışa çıxarılmışdır. Mini-serial Rusiyada "HTB" kanalında bir neçə dəfə göstərilmişdir. Azərbaycanda isə mini-serial ANS TV kanalında yayımlanmışdır.\nFilm bir çox saytlarda olduqca böyük resenziya qazanmışdır. Imdb.com saytında 7.60, Kinopoisk.ru saytında 8.580, Rotten Tomatoes saytında isə 62 faiz səs toplamışdır.\nFilm səhnələrin birində "Geri gələcəyə" (ing. Back to the future) və "Yaradan" (ing. Creator) filmlərinin afişaları göstərilir. Bu filmlər 1985-ci ildə çəkilmişdir.\nSheldon, Sidney. "If Tomorrow Comes"\nTarix: 21.02.2013 / 19:35 Müəllif: *_*M_O_N_I_K_A*_* Baxılıb: 446\tBölmə: Filimler


Azərbaycanda proqramçılar nə qədər əmək haqqı alır? – Araşdırma – Yenicag.Az\nAna Səhifə Texnologiya Azərbaycanda proqramçılar nə qədər əmək haqqı alır? – Araşdırma\nAzərbaycanda proqramçılar nə qədər əmək haqqı alır? - Araşdırma\nYeni Çağ Media Qrupu – Mart 29, 2019 - 21:15\nYerli IT ekosisteminin nümayəndələrini tez-tez Azərbaycanda IT sahədə iş barədə suallar maraqlandırır.\n“Ən çox tələbat nəyədir?”, “müəyyən vəzifənin məvacibi nə qədər olmalıdır?”, “hansı texnologiyalar aktiv istifadə olunur?”, “tələbat nəyədir?” və sair bənzər suallara cavab tapmaq üçün bu sahənin əsas üzvləri olan – proqramçılar arasında kiçik bir sorğu keçirdik. Sorğu onlayn formada və iştrakçıların anonimliyini qorumaq şərti altında keçirilmişdir. İştrakçıları sorğunun konfidensiallığında əmin etmək üçün sorğuda heç bir e-mail, əlaqə nömrəsi, işlədiyi müəssənin adı soruşulmamışdır. Proqramçıların yer aldığı xüsusi qruplarda keçirilən bu sorğuda toplam 169 nəfər proqramçı iştirak etdi. Sorğunun nəticələrini şərh edərək sizlərlə bölüşürük.\nNəticələr onu göstərir ki, ölkədə tələbat ən çox web sahəyədir. Qlobal bazarda mobil tətbiqlər bumunun çoxdan bitdiyini, web texnologiyalarının isə durmadan sabit formada inkişaf etdiyini nəzərə alsaq, göstəricilərin belə olması heç bir təəccüb doğurmur. Həmçinin nəzərinizə çatdıraq ki, sahə olaraq oyun developerlərinin də mövcud olması bizim marağımızı cəlb etdi. Dünya bazarında “mobile app” sahəsinin getdikcə sırf mobil oyun və ya sadəcə oyun developmentinə tərəf meyilləndiyini bildiyimiz üçün yerli IT ekosistemdə də gələcəkdə oyun yaratmaq həvəskarlarının artacağına ümid edirik.


23:16 20 Sentyabr 2021\n15:47 09.09.2021 Qısa URL\nAzərbaycanın TŞ çərçivəsində əməkdaşlığa yüksək önəm verdiyi, təşkilatın fəaliyyətinin tərəfimizdən hər zaman dəstəkləndiyi vurğulanıb.\nBAKI, 9 sentyabr — Sputnik. Xarici işlər naziri Ceyhun Bayramov Türkdilli Dövlətlərin Əməkdaşlıq Şurasının (Türk Şurası) Baş katibi Bağdad Amreyevin başçılıq etdiyi nümayəndə heyətini qəbul edib.\nXİN-dən Sputnik Azərbaycan-a verilən məlumata görə, tərəflər Türk Şurasının gündəliyində duran geniş spektrli məsələlər, qarşıdan gələn tədbirlər, xüsusilə də cari ildə İstanbulda keçiriləcək Zirvə görüşünə hazırlıq məsələlərini ətraflı müzakirə ediblər.\nBakıda keçiriləcək Türk Şurası ölkələrinin iqtisadiyyat nazirlərinin görüşü və Biznes Forumunun gündəliyi barədə məlumat verən baş katib, həmçinin TŞ-nin iqtisadi sahədə əməkdaşlığın möhkəmləndirilməsi sahəsində görülən tədbirlərdən danışıb. Bağdad Amreyev bütün iştirakçı dövlətlərdən şirkətlərin Azərbaycanın azad olunmuş ərazilərinin bərpası prosesində iştirakda maraqlı olduqlarını qeyd edib və çoxsaylı iş adamlarının Bakıda keçiriləcək Biznes Foruma qatıldıqlarını vurğulayıb.\nNazir Ceyhun Bayramov TŞ-nin Bakıda baş tutacaq iqtisadiyyat nazirlərinin görüşü və Biznes Forumuna uğurlar arzulayıb. Azərbaycanın TŞ çərçivəsində əməkdaşlığa yüksək önəm verdiyi, təşkilatın fəaliyyətinin tərəfimizdən hər zaman dəstəkləndiyi vurğulanıb.


Zəncəfil arıqladır » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nZəncəfil tək ədviyyat deyil, zəncəfil həm də müalicəvi bitkidir. Zəncəfili üyüdülmüş və çiy (zəncəfil kökü) şəklində istifadə etmək olar.\nZəncəfilin müalicəvi xüsusiyyətləri olduqca çoxdur. Bu bitki (daha doğrusu onun kökü) iltihabəleyhinə, antibakterial, ağrısazlaşdıran, tonuslaşdırıcı, spazmolitik və s. xüsusiyyətlərinə malikdir.\nO insanın mədə-bağırsaq sisteminə çox müsbət təsir edir - mədənin və bağırsaqların fəaliyyətini yaxşılaşdırır, qəbizliklə mübarizədə kömək edir, ödqovucu təsirə malikdir.\nBundan əlavə zəncəfil orqanizmin qan təchizatını yaxşılaşdırır, damarları təmizləyir, mübadilə proseslərini sürətləndirir.\nZəncəfil orqanizmə antihelmint (helmint - qurd) təsir edir.\nAstma xəstəliyi zamanı zəmcəfilin bəlhəmgətirici xüsusiyyətləri onu olduca faydalı edir.\nZəncəfil kişilərdə potensiyanı yaxşılaşdırır.\nŞəkər xəstəliyi zamanı təzə zəncəfilin şirəsi qanda şəkərin səviyyəsini aşağı salır.\nZəncəfilin spazmolitik xüsusiyyəti onu ağrılı menstruasiyalar, baş ağrıları, bağırsaq spazmları zamanı olduqca effektli edir.\nBütün bu xüsusiyyətlərini zəncəfilin zəngin vitamin-mineral tərkibi təmin edir. Belə ki, zəncəfilin tərkibində B qrupu, A və C vitaminləri, dəmir, sink, kalium, natrium, fosfor, maqnezium, kalsium kimi mikroelementlər, müxtəlif əvəzedilməz aminoturşular, efir yağları və s. var.\nMübadilə proseslərinə təsir edən bu bitki arıqlamaq istəyənlərə çox yaxşı kömək edə bilər. Əgər siz düzgün qidalanma ilə yanaşı zəncəfildən istifadə etsəniz, arzuedilməz kiloqramlar sizi daha tez "tərk edəcəklər".\nZəncəfil çayı arıqlamağa kömək edir. Bu çayı qida qəbulundan yarım saat əvvəl içdikdə, iştaha azalır və bu səbəbdən insan daha tez doyur.\nZəncəfil çayı belə hazrlanır: orta ölçüdə olan zəncəfil kökünü təmizləyin, xırda doğrayın və axşamdan termosda dəmləyin. Gün ərzində bu çayı adı çay kimi qəbul edin. Çayın dadını yaxşılaşdırmaq üçün ora 1/2 çay qaşığı bal və 1 dilim limon əlavə etmək olar. Zəncəfil çayı aclıq hissini azaldır və mübadilə proseslərini sürətləndirir ki, nəticədə insan tez və rahat arıqlayır.\nBelə çayı tək arıqlamaq məqsədi ilə yox, soyuqdəymələr zamanı da istifadə etmək olar.\nÜrək bulanmasına Qarşı Zəncəfil!\n17 fevral 2015 09:18\n15 fevral 2015 09:45\nMeslehetlere gore cox sagol can)))\n14 fevral 2015 21:26\n14 fevral 2015 20:22\n14 fevral 2015 19:04\nƏllərinizə sağlıq xebere görə ÇoooX saqolun.)\nAllah razi olsun.!\n14 fevral 2015 19:03


Britaniya mətbuatı: İngiltərədə Aİ referendumundan sonra nifrət cinayəti artıb - BBC News Azərbaycanca\nİngiltərədə Avropa referendumundan sonra nifrət cinayəti kəskin artıb\n"The Guardian" qəzetinin daxili işlər redaktoru Alan Travis yazır ki, Britaniyada keçirilmiş Avropa İttifaqı referendumundan sonra, daha dəqiq deyilsə, iyul ayının ikinci yarısında İngiltərə, Uels və Şimali İrlandiyada nifrət zəminində cinayətlər ötən illə müqayisədə kəskin şəkildə artıb.\nMəqalədə deyilir ki, Milli Polis Rəisləri Şurası tərəfindən "kirmişcə" açıqlanmış hesabatda nifrət zəminli cinayətlərin ötən illə müqayisədə bu il iyulun son həftəsində 49 faiz artaraq 1863 hadisəyə çatdığı bildirilir.\nBundan bir həftə sonra bu rəqəmin 58 faiz artdığı deyilir.\n"The Guardian" yazır ki, Britaniyada nifrət zəminində cinayətlər barədə kifayət qədər məlumatın olmaması hətta BMT-nin də narahatlığına səbəb olub.\nBundan əvvəl açıqlanmış hesabatlara görə Britaniyada 23 iyun Avropa referendumundan dərhal sonra nifrət zəminli cinayətlərin 46 faiz sıçrayışı qeydə alınıb.\nLakin son hesabat bu zəminli cinayətlərin sonrakı həftələrdə də artdığını nümayiş etdirib.\nƏn son həftəlik məlumata görə nifrət cinayətləri ötən illə müqayisədə 16 faiz artıb.\nSon məlumatda avqustun üçüncü həftəsində Britaniyada 1384 insidentin baş verdiyi deyilir.\nLakin polis rəsmilərinin dediyinə görə hazırda belə insidentlərin sayı o qədər azalıb ki, onlar barədə hər həftə məlumat verilməsinə ehtiyac yoxdur.\nMilli Polis Rəisləri Şurasının nifrət cinayətləri şöbəsinin başçısı Mark Hamilton bəyan edib ki, hazırda insidentlərin sayı 2016-cı ilin əvvəlləri üçün verilmiş rəqəmlər səviyyəsinə enib.\n"Bu o demək deyildir ki, nifrət cinayətləri artıq bizim üçün prioritet deyil, - deyib Hamilton, - Biz bilirik ki, cəmiyyətdə parçalanmalar hələ də qalır və gərginlik hətta yenidən arta bilər".\n"The Guardian" yazır ki, Britaniyada yaşayan polyak icmasının təhlükəsizliyindən narahat olan Polşa nazirləri bu həftə Londona səfər ediblər.\nPolis rəsmilərinin dediyinə görə hazırda nifrət zəminində baş verən insidentlərin sayı o qədər azalıb ki, onlar barədə hər həftə məlumat verməyə ehtiyac yoxdur.\nBundan əvvəl hücuma məruz qalmış bir polşalı - Arkadiusz Jóźwik Essex əyalətinin Harlow şəhərində öldürülümşdü.\nÖtən həftəsonu həmin şəhərdə mərhumun xatirəsini yad etmə məqsədilə çiləçıxarma aksiyası təşkil edilib.\nPolis iyun ayının sonlarından etibarən nifrət cinayətlərinin sıçrayışlı artımını bilavasitə referendumla bağlayır.\nQeyd olunur ki, cəmiyyətin bəzi nümayəndələri referendumda Avropa İttifaqından çıxmaq nəticəsinin alınmasını qanunsuz hərəkətlər törətmək üçün lisenziya kimi qəbul ediblər.\n"The Guardian" yazır ki, sözü gedən qanunsuz və zorakı hərəkətlər əsasən Şərqi avropalılara qarşı törədilib.\nBu arada Britaniya daxili işlər naziri Amber Rudd millət vəkilləri qarşısında çıxışında deyib ki, nifrət cinayətləri üzrə göstəricilər 2015-ci il səviyyəsinə qayıdıb.\nBununla belə tənqidçilər deyirlər ki, polisin həftəlik hesabatları dayandırması barədə qərar tələsik qəbul olunub.\nİnsan istəsə bu gün də ağacda yaşayar\n"The İndependent" yazır ki, tanınmış professorlardan birinin fikrincə, insanın meymundan əmələ gəlməsinə dair təkamül nəzəriyyəsinə dəqiqlik gətirimək lazımdır.\nAlimin fikrincə, guya insanın iməkləyən meymundan əmələ gələrək sonradan ayağa qalxıb iki ayağı üstündə gəzməsi barədə geniş yayılmış təsəvvür yanlışdır.\nMəqalədə deyilir ki, yaşı 3, 7 milyon il olan ibtidai insanın daşlaşmış qalıqları şimpanze və insanların eyni bir məxluqdan yarandığını göstərə bilər.\nİngiltərənin Swansea şəhərində keçirilən Britaniya Elm Festivalında çıxış edən professor Robin Crompton iddia edib ki, insanlar və meymunlar eyni əcdada malik olublar və bu əcdad artıq iki ayağı üstdə gəzirdi.\nOnun fikrincə, əksinə şimpanzelər və başqa meymunlar əlləri və ayaqları ilə gəzməyə sonradan başlayıblar.\nProfessor Crompton deyib ki, insanın və meymunun şərikli əcdadı da ağaclarda yaşayırmış.\nŞəklin mənbəyi, The Natural History Museum/Alamy\n"The İndependent" yazır ki, Avstralopitek (Australopithecus hominid ) kimi tanınan ibtidai insanın qalıqları 1990-cı illərdə tapılsa da, sümüklərin yaşı indi müəyyən edilib.\nAlimin dediyinə görə, insanın iki ayaq üstündə gəzməsi onun ağaclardan enib yerdə gəzməsindən sonra başlanmayıb.\nProfessor bunu da deyib ki, insanın əcdadı alətlərdən istifadə etməyi hələ ağaclarda yaşayarkən öyrənib.\nAlimin fikrincə, bu ortaq əcdad meymundan daha çox müasir insana bənzəyirdi.\nProfessor Crompton yarızarafat-yarıgerçək bunu da qeyd edib ki, müasir insanın da ağaclarda gəzməkdə heç bir problemi yoxdur. Bunun üçün sadəcə olaraq çəkmələrini çıxartması kifayətdir.\n"The İndependent" yazır ki, Avstralopitek (Australopithecus hominid ) kimi tanınan ibtidai insanın qalıqları Cənubi Afrikada 1990-cı illərdə tapılsa da, sümüklərin yaşı indi müəyyən edilib.\nAlimlər bildirirlər ki, sözü gedən ibtidai insan Cənubi Afrikada tapılmış və Lucy adlandırılmış məxluqla eyni genlərə malik olub.\nAmma Lucy-nin boyu cəmi 1, 1 metr olsa da, "Balaca ayaq" adlandırlıan Avstralopitekin boyu müasir avropalı qadınların boyu qədər olmalı idi.\nProfessor Crompton deyib ki, Lucy Avstralopitekin piqmey, yəni cırtdan forması olub. Hazırda müasir insan Homo sapiensin də pigmey formaları var.\nCrompton qədim insanlar sahəsində aparıcı alimlərdən sayılır və əvvəllər də sensasiyalı bəyanatlarla çıxış edib.\nMəsələn o Lucy-nin müasir insanlar kimi iki ayağının üstündə gəzdiyini iddia etmişdi.\nAlimlərin əksəriyyəti bu qənaətdə idilər ki, Lucy meymunlar kimi dördayaqlı olub.\nLakin Crompton "The İndependent" qəzetinə deyib ki, onunla razılaşmayan alimlərin sayı getdikcıə azalır.\nAlim bildirib ki, insanın ayağı ilə meymunların ayaqları arasında prinsipial fərq yoxdur.\n"Məsələn insanın ayaq pəncəsi qorillanın ayaq pəncəsi kimidir" - deyib alim.\nDüz danışın, yəni heç danışmayın\nXəbər verilir ki, rəsmilər ölkə boyunca gəzərək adamlara hansı söz və ifadələrdən çəkinmək lazım olduğu barədə mühazirə oxuyurlar.\n"The Express" yazır ki, Şimali Koreyanın despotik lideri rəsmilərə yumorlu, kinayəli və satiralı ifadələr işlətməyi qadağan edib.\nŞimali koreyalılara xəbərdarlıq edilib ki, atmacalı ifadələr "düşmən hərəkəti" kimi qəbul ediləcək.\nQadağan olunmuş ifadələrdən biri də "bunların hamısı amerikalıların zibilidir" deyimidir. Şübhələr var ki, bu ifadəni işlədənlər liderin ağzını əyməyə çalışırlar, çünki bu sözləri gənc rəhbərin özü tez-tez işlədir.\n"The Express" yazır ki, bu mühazirələrin əsl mahiyyəti "ağzınızı açmayın" deməkdir.\n"Xarici aləmi görməyən axmaq" ifadəsi də qadağan siyahısındadır. Məqalədə deyilir ki, Şimali Koreya lideri çox nadir hallarda ölkəsini tərk edir.\n"The Express" yazır ki, bu ifadə Kim Jong-un, İkinci Dünya Müharibəsinin başa çatmasının qeyd olunduğu mərasimlərə qatılmaq üçün Moskva və Pekinə getmədikdən sonra Pxenyanda adamların qiybətlərində daha çox dolaşırdı.\nMəqalədə deyilir ki, Pxenyan rejiminin bu qadağanları real hadisələrlə bağlıdır.\nMəsələn, Şimali Koreyanın gombul liderinin qraffitisi Pxenyanın küçələrindən birində gizli şəkildə divara çəkilib. Əvvəllər belə bir halı təsəvvürə gətirmək mümkün deyildi.


Məlumata görə, hərbi gəmidə Xəzər dənizindən Suriya ərazisindəki İŞİD mövqelərini hədəf alan "Kalibr-PL" tipli raketə oxşar silahlar da var.\nBAKI, 8 dek — Sputnik. Rusiya Qara dənizdəki donanmasına aid sualtı gəmisi Aralıq dənizinin şərq hissəsinə, Suriya sahillərinin yaxınlığına çatıb. Bu barədə yerli media xəbər verir.\nSualtı gəminin Aralıq dənizində dəqiq hara yerləşdiyi barədə məlumat verilməyib.\n"Rostov-na-Donu" adlı gəmi dənizin 300 metr dərinliyədək enə bilir.\nRostov-na-Donu, Kalibr-PL, sualtı gəmi, İŞİD, Xəzər, Aralıq dənizi, Qara dəniz sahili, Suriya, Rusiya


Azərbaycan əsilli məşhur fransalı fotojurnalist Reza Deqati Füzuli Beynəlxalq Hava Limanında görülən işləri kamerasının yaddaşına köçürüb.\nO, çəkdiyi fotoları öz “Instagram” səhifəsində paylaşıb.\nFotoqraf bildirib ki, 2020-ci ilin oktyabr ayından Qarabağda işğal dövründə baş verən dağıntıları çəkir.\n“Amma hələ yarısını belə çəkə bilməmişəm. Bu arada, demək olar ki, dərhal başlanan yenidənqurma işləri və yeni planlar bölgənin parlaq gələcəyini göstərir.\nAncaq davam edən işlər burada, həqiqətən də, möcüzədir və heç yerdə hava limanı Füzulidə olduğu kimi, bir neçə ay ərzində tikilmir.\nBuraya ilk təyyarə sentyabrın 5-də enəcək! Daha çox “Qarabağ İntibahı” hekayələri üçün səhifəni izləməyə davam edin”, – dünya şöhrətli fotoqraf bildirib.\n← İstanbul və İzmir suyun altında qalacaq – VİDEO\nDe, niyə vaxtından erkən oyandın, Ağarma amandır bəyaz saçlarım… – Zəkiyə Elbəyi qızı →


“Möhürü və sədrliyi Əli Kərimlidən alacağıq” - Azadliq Xeber\nKeçmiş Cəbhəçilər revanş hərəkatına başladılar; Azərbaycan siyasətində zəlzələ kimi gəlişmə!\nAzadlıq.az-ın musavat.com’a istinadən verdiyi xəbərə görə, AXCP sədrinin keçmiş müavini Razi Nurullayev və narazı cəbhəçilər avqustun 19-da mətbuat konfarnsı keçirərək, yeni hərəkata başladıqlarını elan ediblər.\nR.Nurullayev çıxışında bildirib ki, ölkədə ciddi bir müxalifət problemi var: “Hazırki müxalifətin formatı heç də nəticəyə gətirib çıxara bilməz. Burada sanki hakimiyyət və müxalifət bir-birinə pas ötürərək iqtidarı indiki komandada saxlamağa meyllənirlər. Neçə illər bu format dəyişməyib. Ona görə qərara gəldik ki, yeni bir partiyaya ehtiyac yoxdur. Biz AXCP adına iddia edirik və hesab edirik ki, orada olan bütün cəbhəçiliəri də öz ətrafımıza gətirə biləcəyik. Artıq bununla bağlı danışıqlar olub. Əli Kərimli ya sədrlikdən gedəcək, sıravi üzv olaraq qalacaq, ya biz təmsilçilik uğrunda mübarizə aparacağıq. Təmsilçiliyi bizə verilməsi üçün Ədliyyə Nazirliyinə müraciət edəcəyik. Ondan bir möhürü almaq lazım gələcək. Bu, bütün Cəbhəçilərin fikridir”.\nKeçmiş cəbhəçi Ehtiram Mehdiyev isə narazı cəbhəçilərin bəyanatını səsləndirib. “Biz Azərbaycan Xalq Cəbhəsi Partiyasının üzvləri Əli Kərimlinin rəhbərlik etdiyi AXCP-də daxili demokratiyanın boğulması, partiyanın bir şəxsin iradəsinə tabe edilməsi, əks və alternativ fikrin rədd edilməsi, üzvlərin təzyiqə məruz qalması, partiya sıralarından ləkələnərək uzaqlaşdrılmasına etiraz əlaməti olaraq bir araya gəlir və uzun illər uğrunda mübarizə apardığımız əsl AXCP-ni bərqərar edirik. Bizi zor gücünə partiyadan uzaqlaşdırmaq və bir şəxsin əsassız ambisiyalarının qurbanı etmək olmaz. Çünki biz bu partiya və bu amal üçün bütün şüurlu həyatımızı həsr etmiş və cəbhəçi kimi ən ağır məhrumiyyətlərə düçar olmuşuq. Vətəni, milləti sevmək kimi şərəfli bir həyat yolu keçən cəbhəçiləri indi kimsə öz şəxsi maraqlarını həyata keçirmək üçün müxtəlif yollarla partiyadan xaric edir. Həmin şəxslər haqsız və alçaqcasına ləkələnir. Onların təmannasız və fədakar mübarizə yollarına kölgə salınır. Artıq bütün bu rəzalətə dözmək və bunları sadəcə müşahidə etmək mümkün deyildir. Buna imkan vermək də onların dəyirmanına su tökməkdir. Son çıxış yolumuz, hakimiyyətə sərf edən oyunlarla gündəmdə qalan və bir nəfərə qulluq edən AXCP-ni əsl və səmimi sahiblərinə qaytarmaqdır. Güclü müxalifət olmadan polis rejimi yaradan və repressiyalar yağdıran iqtidarı hakimiyyətdən uzaqlaşdırmaq mümkün deyil”.\nBəyanat müəllifləri qeyd edirlər ki, məqsədləri qovulanları partiyaya qaytarmaqdır: “Bizim məqsədimiz Azərbaycan Xalq Cəbhəsi Partiyasını sağlamlaşdırmaq və orada daxili demokratiyanı bərpa etmək, indiyə kimi oradan qanunsuz və əsassız qovulanların və ləkələnənlərin hüquqlarını bərpa edib partiyaya qaytarmaqdır. Biz heç də ikinci AXCP yaratmırıq. Əsl cəbhəçilərin bu AXCP-də toplanacağına əminik. Hər kəsi – hüququ pozulanları, qanunsuz və mənəviyatsızcasına ləkələnənləri, Elçibəy və Rəsulzadə ideyalarının daşıyıcılarını sıralarımıza dəvət edirik. Biz əsl AXCP-ni qaytaracağıq. Biz birbaşa olaraq Əli Kərimlinin diktəsi və istəyi ilə qanunsuz olaraq partiyadan uzaqlaşdırılmışıq. Hüquqlarımızı bərpa edib partiyaya dönəcəyik. O zaman artıq iki AXCP-yə ehtiyac qalmayacaq. Bu zaman Əbülfəz Elçibəyin də ruhu şad olacaq. Biz partiyanı parçalamaq istəmədik. Biz adımızı dəyişdirib onlarla partiyanın sıralarına qoşulmaq istəmədik. AXCP var, sadəcə o qəsb edilib, idarəetmədən narazı olanlar və etiraz edənlər zorakı şəkildə oradan uzaqlaşdırılır. Buna son qoyulmalıdır və biz buna sizlərlə birlikdə son qoyacağıq. Partiya könüllü şəkildə toplumun birləşdiyi bir qurumdur. Partiya kiminsə inhisarında olan, Məhdud Məsuliyyətli Cəmiyyət deyil. Bundan sonra daha heç kim partiyanı özünün şəxsi firması kimi idarə edə bilməz. İstədiyi adamı partiyadan qovmaqda sərbəst ola bilməz. Bu tip adamların partiyanı uçuruma da aparmağa nə hüquqi, nə də mənəvi haqqı çatır. AXCP-nin bütövlüyünü qorumaq üçün, xalqımızın rifahı üçün yaranmış vəziyyətdən iqtidarın istifadə etməsinə imkan verməyək. Bu gün hakimiyyət maraqlıdır ki, müxalifət parçalansın, dağılsın və idarə olunan hala düşsün. AXCP-nin rəhbərliyində Əli Kərimlinin və əlaltılarının olması bu anti-milli hakimiyyətin siyasətinə və marağına tam cavab verir. İllərimiz itir, gənclərimiz küçələrdə qocalır və həbsxanalarda həyatları məhv olur, lakin Əli Kərimlinin övladları xaricdə bahalı universitetlərdə təhsil alır və dəbdəbəli həyat yaşayırlar. Polis dəyənəyi altında mübarizəyə atılan gəncliyin isə maraqları şəxsi maraqlara görə qurban verilir və satılır. Əziyyətlərimiz heç, ümidlərimiz puç olur. Nəticədə xalqın etimadını itiririk. Əli Kərimli və onun bir qrup əlaltısı isə hakimiyyətlə min bir oyuna gedərək şəxsi maraqlarını təmin edir və yalançı müxalifət obrazı yaradır. Bu azmış kimi, Əli Kərimli bəzi xarici qüvvələrin əlində oyuncağa çevrilərək milli və partiya maraqlarını da vicdansızcasına satmaqla məşğuldur. Bu kimi şəxslər uzun müddət səmimi cəbhəçiləri aldatmış və bununla da xalqa və ümumi dəyərlərimizə xəyanət etmişlər. Biz hakimiyyətin bizdən istifadə etməməsi və sıralarımıza nifaq salmaması üçün elan etdiyimiz Azərbaycana Xalq Cəbhəsi Partiyası qeydiyyat üçün Ədliyyə Nazirliyinə müraciət etməyəcək. Çünki, biz düşünürük ki, bu ümummüxalifətin mənafeyinə zidd hərəkət olar. Biz çıxış yolunu da irəli sürürük. Birincisi, qoy bütün cəbhəçilər aparılan siyasətə etiraz olaraq burada elan etdiyimiz Azərbaycan Xalq Cəbhəsi Partiyasında birləşsinlər. Onun sıralarında 20 ildən çox xalqın qanını soran korrupsioner və polis rejimi quran hakimiyyətlə mübarizələrini prinsipial və ağıllı üsullarla davam etdirsinlər. Biz indiyə qədər əzilmiş və haqqı pozulmuş vətəndaşların haqlarının bərpa edilməsi üçün qanunun imkan verdiyi ən sərt və barışmaz yolla mübarizə aparacaq və AXCP-ni iqtidar partiyası edəcəyik. Ləyaqətli və xalqa xidmət edən hakimiyyətin qurulması cəbhəçilərin və Azərbaycan xalqının təbii haqqıdır. Hesab edirik ki, bütün cəbhəçilərin iştirakı ilə etimad qurultayı çağırılmalı, əsl AXCP-nin qayəsi və mahiyyəti özünə qaytarılmalı, partiya yenidən təşkil olunaraq özünə yeni rəhbərlik seçməlidir. Bununla bərabər, AXCP-nin nizamnaməsi dəyişdirlməlidir. Sədrin sərhədsiz səlahiyyətləri məhdudlaşdırılmalı və seçkili orqanların səlahiyyətləri artırılmalıdır. Əlavə olaraq, sədrlik müddəti iki dəfəyə məhdudlaşdırılmalıdır. Bu demokratiyanın tələbidir. Biz inanırıq ki, cəbhəçilərin birliyi və səyi ilə AXCP-ni əsl sahiblərinə qaytaracaq, müxalifətin birliyi üçün çalışacaq və sizlərin uzun müddət yorulmadan mübarizə apardığınız idealların və arzuların həyata keçməsinə nail olacağıq”.\nRafiq Daşdəmirli, Səbuhi Əliyev və digərləri də partiyadaxili intriqalardan danışıblar. Onlar indiki sədr Əli Kərimlinin legitimliyini əlindən almaqda israrlı olduqlarını vurğulayıblar. Razi Nurullayev isə qeyd edib ki, zorla partiyadan uzaqlaşdırılanlar və uzaqlaşanların mövqeyi loyal olmayacaq: “Mövqeyimiz radikallıqdan fərqlənməyəcək. Biz bilirik ki, Azərbaycanda hakimiyyət qəsb olunub”.\nTədbirdə keçmiş cəbhəçilərdən Rafiq Daşdəmirli, Səbuhi Əliyev, Ehtiram Mehdiyev, Rəfael Becanov, Vəli Xramçaylı, Cavid Musazadə, Ələddin Kəsəmənli, Teymur Kərim, Fəxri Abduləzimov və başqaları iştirak ediblər.


MATC.AZ: İki boksçumuz Avropa çempionatının 1/4 finalında!\nMonteneqronun Budva şəhərində gənc boksçular arasında Avropa çempionatı davam edir. Matc.az xəbər verir ki, Azərbaycan millisinin 2 üzvü yarışa qələbə ilə başlayıb.\nTəmsilçilərimizdən Tural Sarıyev (48 kq) Denis Belinkini (Ukrayna) sınağa çəkib. Boksçumuz 5:0 (29:28, 30:27, 30:27, 30:27, 30:27) hesabı ilə qalib gələrək, 1/4 finala yüksəlib. O, növbəti döyüşündə rusiyalı Nikita Poluxinlə qarşılaşacaq. Görüş oktyabrın 20-də olacaq.\nNicat Hüseynovun da debütü uğurlu alınıb. 51 kq çəki dərəcəsində rinqə çıxan boksçumuz Kamiolo Alessionu (İtaliya) məğlub edib – 5:0 (29:27, 29:27, 29:26, 29:27, 29:27). O, oktyabrın 20-də baş tutacaq 1/4 final çərçivəsində şimali makedoniyalı Şehabi Hadi ilə üz-üzə gələcək.\nOnlardan fərqli, Tacı Tağızadə (57 kq) Qaroğlan Xancanova (Rusiya), Nicat Qurbanov (71 kq) Daniil Tsitkoya (Belarus) uduzub.\nQeyd edək ki, çempionatın 4-cü günündə millimizin daha 3 idmançısı yarışa qoşulacaq.